title: Απόφαση (ΕΕ, Ευρατόμ) 2016/1201 του Ευρωπαϊκού Κοινοβουλίου, του Συμβουλίου και της Επιτροπής, της 13ης Ιουλίου 2016, για τον διορισμό των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF)

text:
               23.7.2016

               EL

               Επίσημη Εφημερίδα της Ευρωπαϊκής Ένωσης

               L 198/40

         ΑΠΌΦΑΣΗ (ΕΕ, Ευρατόμ) 2016/1201 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ, ΤΟΥ ΣΥΜΒΟΥΛΊΟΥ ΚΑΙ ΤΗΣ ΕΠΙΤΡΟΠΉΣ
   της 13ης Ιουλίου 2016
   για τον διορισμό των μελών της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ ΚΑΙ Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (1), και ιδίως το άρθρο 15 παράγραφος 2 του κανονισμού αυτού.
   Εκτιμώντας τα ακόλουθα:

               (1)

               Το άρθρο 15 παράγραφος 2 του κανονισμού (ΕΕ, Ευρατόμ) αριθ. 883/2013 προβλέπει ότι η επιτροπή εποπτείας της Ευρωπαϊκής Υπηρεσίας Καταπολέμησης της Απάτης (OLAF) αποτελείται από πέντε ανεξάρτητα μέλη με πείρα στην άσκηση ανώτερων δικαστικών καθηκόντων ή καθηκόντων έρευνας ή ανάλογων καθηκόντων στους τομείς δραστηριότητας της Υπηρεσίας. Διορίζονται από το Ευρωπαϊκό Κοινοβούλιο, το Συμβούλιο και την Επιτροπή με κοινή συμφωνία. Η απόφαση περί διορισμού των μελών της επιτροπής εποπτείας περιλαμβάνει επίσης εφεδρικό κατάλογο για την αντικατάσταση μελών της επιτροπής εποπτείας για το υπόλοιπο της θητείας τους σε περίπτωση παραίτησης, θανάτου ή αδυναμίας εκπλήρωσης των καθηκόντων ενός ή περισσότερων μελών.

               (2)

               Σύμφωνα με το άρθρο 15 παράγραφος 3, η διάρκεια της θητείας των μελών της επιτροπής εποπτείας είναι πενταετής και δεν ανανεώνεται. Αντικαθίστανται εναλλάξ τρία και δύο μέλη, με σκοπό τη διαφύλαξη της πείρας της επιτροπής εποπτείας.

               (3)

               Σύμφωνα με το άρθρο 21 παράγραφος 2, η θητεία δύο μελών της επιτροπής εποπτείας, που επιλέγονται με κλήρο, λήγει, κατά παρέκκλιση από την πρώτη περίοδο της παραγράφου 3 του άρθρου 15, μόλις παρέλθουν οι πρώτοι 36 μήνες της θητείας τους. Ως εκ τούτου, οι θητείες των δύο μελών που διορίστηκαν με ισχύ από 23 Ιανουαρίου 2012 έληξαν στις 22 Ιανουαρίου 2015. Σύμφωνα με το άρθρο 15 παράγραφος 4 του κανονισμού (ΕΕ, Ευρατόμ) αριθ. 883/2013, τα εν λόγω μέλη παρέμειναν εν υπηρεσία μετά τη λήξη της θητείας τους εν αναμονή της ολοκλήρωσης της διαδικασίας διορισμού νέων μελών της επιτροπής εποπτείας. Επομένως, πρέπει να διοριστούν νέα μέλη προς αντικατάσταση αυτών των δύο μελών.

               (4)

               Μετά από διαδικασία επιλογής, το Ευρωπαϊκό Κοινοβούλιο, το Συμβούλιο και η Επιτροπή εκφράζουν ικανοποίηση για το ότι τα πρόσωπα που διορίζονται μέλη και δυνητικά μέλη της επιτροπής εποπτείας διαθέτουν τα εχέγγυα της ανεξαρτησίας και της πείρας στην άσκηση ανώτερων δικαστικών καθηκόντων ή καθηκόντων έρευνας ή ανάλογων καθηκόντων στους τομείς δραστηριότητας της Ευρωπαϊκής Υπηρεσίας Καταπολέμησης της Απάτης (OLAF) που προβλέπονται στο άρθρο 15 παράγραφος 2 του κανονισμού (ΕΕ, Ευρατόμ) αριθ. 883/2013,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Με την παρούσα διορίζονται τα ακόλουθα πρόσωπα ως μέλη της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF) από την ημερομηνία έναρξης ισχύος της παρούσας απόφασης:

               —

               κα Colette DRINAN,

               —

               κα Grażyna Maria STRONIKOWSKA.

         2.   Με την παρούσα διορίζονται τα ακόλουθα πρόσωπα ως μέλη της επιτροπής εποπτείας της Ευρωπαϊκής Υπηρεσίας Καταπολέμησης της Απάτης (OLAF) από τις 23 Ιανουαρίου 2017:

               —

               κα Maria Helena Pereira Loureiro Correia FAZENDA,

               —

               κ. Petr KLEMENT,

               —

               κ. Jan MULDER.

         3.   Σε περίπτωση παραίτησης από την επιτροπή εποπτείας, θανάτου ή μόνιμης ανικανότητας κάποιου από τα προαναφερθέντα πρόσωπα, αυτό αντικαθίσταται αμέσως για το υπόλοιπο διάστημα της θητείας από το πρόσωπο το οποίο αναφέρεται πρώτο στον επόμενο κατάλογο και το οποίο δεν έχει ακόμα αντικαταστήσει μέλος της επιτροπής εποπτείας:

               —

               κ. Rafael MUÑOZ LÓPEZ-CARMONA,

               —

               κα Anca JURMA,

               —

               κα Dobrinka MIHAYLOVA,

               —

               κ. Gerhard JAROSCH,

               —

               κα Καλλιόπη ΘΕΟΛΟΓΙΤΟΥ,

               —

               κ. Antonio BALSAMO,

               —

               κ. Angelo Maria QUAGLINI.

         Άρθρο 2
   Τα μέλη της επιτροπής εποπτείας κατά την άσκηση των καθηκόντων τους δεν ζητούν ούτε δέχονται εντολές από καμία κυβέρνηση ούτε από κανένα θεσμικό όργανο, άλλο όργανο ή οργανισμό.
   Δεν επιλαμβάνονται θεμάτων αναφορικά με τα οποία έχουν, άμεσα ή έμμεσα, προσωπικό συμφέρον τέτοιας φύσης ώστε να διακυβεύεται η ανεξαρτησία τους, και ιδίως οικογενειακά και οικονομικά συμφέροντα.
   Τα μέλη της επιτροπής εποπτείας δεσμεύονται από την υποχρέωση τήρησης του επαγγελματικού απορρήτου κατά την άσκηση των καθηκόντων τους και εξακολουθούν να δεσμεύονται από την εν λόγω υποχρέωση μετά το πέρας της θητείας τους
   Άρθρο 3
   Στα μέλη της επιτροπής εποπτείας επιστρέφονται οι δαπάνες στις οποίες ενδεχομένως υποβλήθηκαν κατά την άσκηση των καθηκόντων τους και λαμβάνουν ημερήσια αποζημίωση για κάθε μέρα άσκησης των εν λόγω καθηκόντων. Το ποσό αυτής της αποζημίωσης και η διαδικασία για την επιστροφή δαπανών καθορίζονται από την Επιτροπή.
   Άρθρο 4
   Η Επιτροπή ενημερώνει τα προαναφερθέντα πρόσωπα σχετικά με την παρούσα απόφαση και ενημερώνει αμέσως κάθε πρόσωπο που αντικαθιστά μέλος της επιτροπής εποπτείας σύμφωνα με το άρθρο 1 παράγραφος 3.
   Άρθρο 5
   Η παρούσα απόφαση αρχίζει να ισχύει στις 13 Ιουλίου 2016.

      Βρυξέλλες, 13 Ιουλίου 2016.

            Για το Ευρωπαϊκό Κοινοβούλιο

            Ο Πρόεδρος

         Martin SCHULZ

            Για το Συμβούλιο

            Ο Πρόεδρος

         Peter KAŽIMÍR

            Για την Επιτροπή

            Η Αντιπρόεδρος

         Kristalina GEORGIEVA

      (1)  ΕΕ L 248 της 18.9.2013, σ. 1.


Avis juridique important

|

41992D0074

Απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 29ης Ιανουαρίου 1992 για το διορισμό δικαστή στο Δικαστήριο των Ευρωπαϊκών Κοινοτήτων

Επίσημη Εφημερίδα αριθ. L 030 της 06/02/1992 σ. 0022 - 0022 Φινλανδική ειδική έκδοση: Κεφάλαιο 1 τόμος 2 σ. 0164  Σουηδική ειδική έκδοση: Κεφάλαιο 1 τόμος 2 σ. 0164

ΑΠΟΦΑΣΗ   ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ   ΤΩΝ  ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ   της 29ης Ιανουαρίου 1992   για το διορισμό δικαστή στο  Δικαστήριο των Ευρωπαϊκών Κοινοτήτων   (92/74/ΕΟΚ, Ευρατόμ, ΕΚΑΧ)ΟΙ ΑΝΤΙΠΡΟΣΩΠΟΙ  ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 167,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,  Εκτιμώντας:  ότι ο Sir Gordon Slynn, δικαστής στο Δικαστήριο των Ευρωπαϊκών Κοινοτήτων, με τις από 14  Δεκεμβρίου 1991 και 14 Ιανουαρίου 1992 επιστολές του, οι οποίες απευθύνονταν προς τον Πρόεδρο του  Δικαστηρίου και διαβιβάστηκαν στον Πρόεδρο του Συμβουλίου, υπέβαλε την παραίτησή του από 10ης  Μαρτίου 1992 7   ότι, δυνάμει του άρθρου 8 του πρωτοκόλλου για τον οργανισμό του Δικαστηρίου της Ευρωπαϊκής  Κοινότητας και του άρθρου 7 του πρωτοκόλλου για τον οργανισμό του Δικαστηρίου της Ευρωπαϊκής  Οικονομικής Κοινότητας και του άρθρου 7 του πρωτοκόλλου για τον οργανισμό του Δικαστηρίου της  Ευρωπαϊκής Κοινότητας Ατομικής Ενέργειας, πρέπει να διοριστεί δικαστής για το υπόλοιπο της θητείας  του Sir Gordon Slynn,  ΑΠΟΦΑΣΙΖΟΥΝ: Άρθρο 1 Διορίζεται δικαστής του Δικαστηρίου μέχρι τις 6 Οκτωβρίου  1994 ο κ. David A. O. Edward. Άρθρο 2 Η παρούσα απόφαση παράγει αποτελέσματα από τις 10 Μαρτίου  1992. Βρυξέλλες, 29 Ιανουαρίου 1992. Ο Πρόεδρος   J.  C. PAULOURO das NEVES


title: Απόφαση 2005/191/ΚΕΠΠΑ του Σσυμβουλίου, της 18ης Οκτωβρίου 2004, για τη σύναψη συμφωνιών μεταξύ της Ευρωπαϊκής Ένωσης και της Δημοκρατίας της Ισλανδίας, του Βασιλείου της Νορβηγίας και της Ρουμανίας σχετικά με την καθιέρωση πλαισίου για τη συμμετοχή της Δημοκρατίας της Ισλανδίας, του Βασιλείου της Νορβηγίας και της Ρουμανίας στις επιχειρήσεις διαχείρισης κρίσεων της Ευρωπαϊκής Ένωσης

text:
               14.3.2005

               EL

               Επίσημη Εφημερίδα της Ευρωπαϊκής Ένωσης

               L 67/1

         ΑΠΟΦΑΣΗ 2005/191/ΚΕΠΠΑ ΤΟΥ ΣΥΜΒΟΥΛΙΟΥ
   της 18ης Οκτωβρίου 2004
   για τη σύναψη συμφωνιών μεταξύ της Ευρωπαϊκής Ένωσης και της Δημοκρατίας της Ισλανδίας, του Βασιλείου της Νορβηγίας και της Ρουμανίας σχετικά με την καθιέρωση πλαισίου για τη συμμετοχή της Δημοκρατίας της Ισλανδίας, του Βασιλείου της Νορβηγίας και της Ρουμανίας στις επιχειρήσεις διαχείρισης κρίσεων της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
    τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Οι προϋποθέσεις για τη συμμετοχή τρίτων κρατών στις επιχειρήσεις διαχείρισης κρίσεων της Ευρωπαϊκής Ένωσης (EE) είναι προτιμότερο να καθορίζονται με συμφωνία που καθιερώνει πλαίσιο για την πιθανή αυτή μελλοντική συμμετοχή, παρά να ορίζονται κατά περίπτωση για την κάθε επιχείρηση.

               (2)

               Αφού εξουσιοδοτήθηκε από το Συμβούλιο στις 23 Φεβρουαρίου 2004, η προεδρία, επικουρούμενη από τον Γενικό Γραμματέα/Ύπατο Εκπρόσωπο, διαπραγματεύθηκε συμφωνίες μεταξύ της Ευρωπαϊκής Ένωσης και της Δημοκρατίας της Ισλανδίας, του Βασιλείου της Νορβηγίας και της Ρουμανίας σχετικά με την καθιέρωση πλαισίου για τη συμμετοχή της Δημοκρατίας της Ισλανδίας, του Βασιλείου της Νορβηγίας και της Ρουμανίας στις επιχειρήσεις διαχείρισης κρίσεων της Ευρωπαϊκής Ένωσης.

               (3)

               Οι συμφωνίες θα πρέπει να εγκριθούν,

         ΑΠΟΦΑΣΙΖΕΙ:
   Άρθρο 1
   Οι συμφωνίες μεταξύ της Ευρωπαϊκής Ένωσης και της Δημοκρατίας της Ισλανδίας, του Βασιλείου της Νορβηγίας και της Ρουμανίας σχετικά με την καθιέρωση πλαισίου για τη συμμετοχή της Δημοκρατίας της Ισλανδίας, του Βασιλείου της Νορβηγίας και της Ρουμανίας στις επιχειρήσεις διαχείρισης κρίσεων της Ευρωπαϊκής Ένωσης εγκρίνονται εξ ονόματος της Ευρωπαϊκής Ένωσης.
   Τα κείμενα των συμφωνιών επισυνάπτονται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται με την παρούσα απόφαση να ορίσει το πρόσωπο που είναι αρμόδιο να υπογράψει τις συμφωνίες δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 18 Οκτωβρίου 2004.

            Για το Συμβούλιο

            Ο Πρόεδρος

         C. VEERMAN

   ΣΥΜΦΩΝΙΑ
   μεταξύ της Ευρωπαϊκής Ένωσης και της Δημοκρατίας της Ισλανδίας σχετικά με την καθιέρωση πλαισίου για τη συμμετοχή της Δημοκρατίας της Ισλανδίας στις επιχειρήσεις διαχείρισης κρίσεων της Ευρωπαϊκής Ένωσης
   Η ΕΥΡΩΠΑΪΚΗ ΕΝΩΣΗ,
   αφενός, και
   Η ΔΗΜΟΚΡΑΤΙΑ ΤΗΣ ΙΣΛΑΝΔΙΑΣ,
   αφετέρου,
   καλούμενες εφεξής τα «μέρη»,
   Εκτιμώντας τα ακόλουθα:

               (1)

               Η Ευρωπαϊκή Ένωση (EE) μπορεί να αποφασίζει την ανάληψη δράσεων στον τομέα της διαχείρισης κρίσεων.

               (2)

               Η Ευρωπαϊκή Ένωση αποφασίζει εάν τρίτα κράτη θα κληθούν να συμμετάσχουν σε ενωσιακή επιχείρηση διαχείρισης κρίσεων. Η Δημοκρατία της Ισλανδίας μπορεί να αποδεχθεί την πρόσκληση της Ευρωπαϊκής Ένωσης και να προσφέρει τη συμβολή της. Στην περίπτωση αυτή, η Ευρωπαϊκή Ένωση αποφασίζει για την αποδοχή της προτεινόμενης συμβολής της Δημοκρατίας της Ισλανδίας.

               (3)

               Εάν η Ευρωπαϊκή Ένωση αποφασίσει να αναλάβει επιχείρηση στρατιωτικής διαχείρισης κρίσεων με χρήση μέσων και δυνατοτήτων του ΝΑΤΟ, η Δημοκρατία της Ισλανδίας μπορεί να διατυπώσει κατ’ αρχήν την πρόθεσή της να συμμετάσχει στην επιχείρηση.

               (4)

               Το Ευρωπαϊκό Συμβούλιο των Βρυξελλών της 24ης και 25ης Οκτωβρίου 2002 συμφώνησε για τις πρακτικές ρυθμίσεις εφαρμογής των διατάξεων που θέσπισε το Ευρωπαϊκό Συμβούλιο της Νίκαιας της 7ης-9ης Δεκεμβρίου 2000 όσον αφορά τη συμμετοχή ευρωπαϊκών μελών του ΝΑΤΟ που δεν είναι μέλη της ΕΕ στη διαχείριση κρίσεων υπό την ηγεσία της ΕΕ.

               (5)

               Οι όροι σχετικά με τη συμμετοχή της Δημοκρατίας της Ισλανδίας σε ενωσιακές επιχειρήσεις διαχείρισης κρίσεων καθορίζονται σε συμφωνία με την οποία καθιερώνεται το πλαίσιο της ενδεχόμενης μελλοντικής συμμετοχής, αντί να καθορίζονται κατά περίπτωση για κάθε προκείμενη επιχείρηση.

               (6)

               Η συμφωνία αυτή δεν θα πρέπει να θίγει την αυτονομία της Ευρωπαϊκής Ένωσης όσον αφορά τη λήψη αποφάσεων ούτε θα πρέπει να προδικάζει τον κατά περίπτωση χαρακτήρα των αποφάσεων της Δημοκρατίας της Ισλανδίας για τη συμμετοχή της σε ενωσιακή επιχείρηση διαχείρισης κρίσεων.

               (7)

               Η συμφωνία αυτή θα πρέπει να καλύπτει μόνο μελλοντικές ενωσιακές επιχειρήσεις διαχείρισης κρίσεων, με την επιφύλαξη τυχόν ισχυουσών συμφωνιών με τις οποίες ρυθμίζεται η συμμετοχή της Δημοκρατίας της Ισλανδίας σε ήδη αναπτυχθείσα ενωσιακή επιχείρηση διαχείρισης κρίσεων,

         ΣΥΜΦΩΝΗΣΑΝ ΤΑ ΕΞΗΣ:
   ΤΜΗΜΑ Ι
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Αποφάσεις σχετικά με τη συμμετοχή
   1.   Κατόπιν της αποφάσεως της Ευρωπαϊκής Ένωσης να καλέσει την Δημοκρατία της Ισλανδίας να συμμετάσχει σε ενωσιακή επιχείρηση διαχείρισης κρίσεων και εφόσον η Δημοκρατία της Ισλανδίας αποφασίσει να συμμετάσχει, η Δημοκρατία της Ισλανδίας παρέχει πληροφορίες στην Ευρωπαϊκή Ένωση σχετικά με την προτεινόμενη συμβολή της.
   2.   Όταν η Ευρωπαϊκή Ένωση αποφασίσει να αναλάβει επιχείρηση στρατιωτικής διαχείρισης κρίσεων με χρήση μέσων και δυνατοτήτων του ΝΑΤΟ, η Δημοκρατία της Ισλανδίας θα ενημερώσει την Ευρωπαϊκή Ένωση για την πρόθεσή της να συμμετάσχει στην επιχείρηση και, εν συνεχεία, θα παράσχει πληροφορίες για οποιαδήποτε προτεινόμενη συμβολή.
   3.   Η αξιολόγηση της Ευρωπαϊκής Ένωσης όσον αφορά τη συμβολή της Δημοκρατίας της Ισλανδίας διενεργείται κατόπιν διαβουλεύσεων με τη Δημοκρατία της Ισλανδίας.
   4.   Η Ευρωπαϊκή Ένωση θα παράσχει στη Δημοκρατία της Ισλανδίας έγκαιρη υπόδειξη της πιθανής συμβολής στις κοινές δαπάνες της επιχείρησης το συντομότερο δυνατόν με σκοπό να βοηθήσει τη Δημοκρατία της Ισλανδίας στη διαμόρφωση της προσφοράς της.
   5.   Η Ευρωπαϊκή Ένωση γνωστοποιεί το αποτέλεσμα της αξιολόγησης στη Δημοκρατία της Ισλανδίας μέσω επιστολής με σκοπό να εξασφαλισθεί η συμμετοχή της Δημοκρατίας της Ισλανδίας κατά τις διατάξεις της παρούσας συμφωνίας.
   Άρθρο 2
   Πλαίσιο
   1.   Η Δημοκρατία της Ισλανδίας συμμετέχει στην κοινή δράση με την οποία το Συμβούλιο της Ευρωπαϊκής Ένωσης αποφασίζει ότι η ΕΕ διεξάγει την επιχείρηση διαχείρισης κρίσεων, καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της ενωσιακής επιχείρησης διαχείρισης κρίσεων, σύμφωνα με τις διατάξεις της παρούσας συμφωνίας και τυχόν απαιτούμενες εκτελεστικές ρυθμίσεις.
   2.   Η συμβολή της Δημοκρατίας της Ισλανδίας σε ενωσιακή επιχείρηση διαχείρισης κρίσεων δεν θίγει την αυτονομία λήψης αποφάσεων της Ευρωπαϊκής Ένωσης.
   Άρθρο 3
   Καθεστώς του προσωπικού και των δυνάμεων
   1.   Το καθεστώς του προσωπικού που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων ή/και των δυνάμεων με τις οποίες η Δημοκρατία της Ισλανδίας συμβάλλει σε ενωσιακή επιχείρηση στρατιωτικής διαχείρισης κρίσεων διέπεται από τη συμφωνία για το καθεστώς των δυνάμεων/της αποστολής, εφόσον υπάρχει, η οποία συνήφθη μεταξύ της Ευρωπαϊκής Ένωσης και του κράτους ή των κρατών όπου διεξάγεται η επιχείρηση.
   2.   Το καθεστώς του συμβαλλόμενου προσωπικού που τοποθετείται σε αρχηγεία ή μονάδες διοικήσεως που ευρίσκονται εκτός του κράτους ή των κρατών όπου πραγματοποιείται η ενωσιακή επιχείρηση διαχείρισης κρίσεων διέπεται από διακανονισμούς μεταξύ των σχετικών αρχηγείων και μονάδων διοικήσεως και της Δημοκρατίας της Ισλανδίας.
   3.   Με την επιφύλαξη της συμφωνίας για το καθεστώς των δυνάμεων/της αποστολής της παραγράφου 1, η Δημοκρατία της Ισλανδίας ασκεί τη δικαιοδοσία της επί του προσωπικού της που συμμετέχει στην ενωσιακή επιχείρηση διαχείρισης κρίσεων.
   4.   Εμπίπτει στην αρμοδιότητα της Δημοκρατίας της Ισλανδίας να αντικρούει τυχόν αξιώσεις που συνδέονται με συμμετοχή σε ενωσιακή επιχείρηση διαχείρισης κρίσεων και οι οποίες εγείρονται από το προσωπικό της ή το αφορούν. Εμπίπτει στην αρμοδιότητα της Δημοκρατίας της Ισλανδίας να κινεί οποιαδήποτε διαδικασία, ειδικότερα ένδικη ή πειθαρχική, κατά μέλους του προσωπικού της σύμφωνα με τους νόμους και τους κανονισμούς της.
   5.   Η Δημοκρατία της Ισλανδίας αναλαμβάνει να υποβάλει δήλωση όσον αφορά την παραίτηση από αξιώσεις έναντι οποιουδήποτε κράτους που συμμετέχει σε ενωσιακή επιχείρηση διαχείρισης κρίσεων στην οποία συμμετέχει και η ίδια και να το πράξει κατά την υπογραφή της παρούσας συμφωνίας. Υπόδειγμα της δήλωσης προσαρτάται στην παρούσα συμφωνία.
   6.   Τα κράτη μέλη της Ευρωπαϊκής Ένωσης αναλαμβάνουν να υποβάλουν δήλωση όσον αφορά την παραίτηση από αξιώσεις για κάθε μελλοντική συμμετοχή της Δημοκρατίας της Ισλανδίας σε ενωσιακή επιχείρηση διαχείρισης κρίσεων και να τα πράξουν κατά την υπογραφή της παρούσας συμφωνίας. Υπόδειγμα της δήλωσης προσαρτάται στην παρούσα συμφωνία.
   Άρθρο 4
   Διαβαθμισμένες πληροφορίες
   1.   Η Δημοκρατία της Ισλανδίας λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2001/264/ΕΚ του Συμβουλίου (1), και σύμφωνα με τις περαιτέρω οδηγίες που εκδίδονται από τις αρμόδιες αρχές στις οποίες περιλαμβάνονται ο διοικητής επιχειρήσεων της ΕΕ σχετικά με ενωσιακή επιχείρηση στρατιωτικής διαχείρισης κρίσεων ή ο αρχηγός αποστολής της ΕΕ σχετικά με ενωσιακή επιχείρηση μη στρατιωτικής διαχείρισης κρίσεων.
   2.   Όταν η ΕΕ και η Δημοκρατία της Ισλανδίας συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στο πλαίσιο ενωσιακής επιχείρησης διαχείρισης κρίσεων.
   ΤΜΗΜΑ ΙΙ
   ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΕΝΩΣΙΑΚΕΣ ΕΠΙΧΕΙΡΗΣΕΙΣ ΜΗ ΣΤΡΑΤΙΩΤΙΚΗΣ ΔΙΑΧΕΙΡΙΣΗΣ ΚΡΙΣΕΩΝ
   Άρθρο 5
   Προσωπικό αποσπασμένο σε ενωσιακή επιχείρηση μη στρατιωτικής διαχείρισης κρίσεων
   1.   Η Δημοκρατία της Ισλανδίας εξασφαλίζει ότι το προσωπικό της που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων εκτελεί την αποστολή του σύμφωνα με:

               —

               την κοινή δράση και τις μεταγενέστερες τροποποιήσεις όπως ορίζει το άρθρο 2 παράγραφος 1 της παρούσας συμφωνίας,

               —

               το σχέδιο επιχείρησης,

               —

               τα μέτρα εφαρμογής.

         2.   Η Δημοκρατία της Ισλανδίας ενημερώνει εν ευθέτω χρόνω τον αρχηγό αποστολής της ενωσιακής επιχείρησης μη στρατιωτικής διαχείρισης κρίσεων και τη γενική γραμματεία του Συμβουλίου της Ευρωπαϊκής Ένωσης για κάθε αλλαγή που επέρχεται στη συμβολή της στην ενωσιακή επιχείρηση μη στρατιωτικής διαχείρισης κρίσεων.
   3.   Το προσωπικό που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων υποβάλλεται σε ιατρικές εξετάσεις και εμβολιασμό και λαμβάνει ιατρική βεβαίωση ότι είναι ικανό για την εκτέλεση των καθηκόντων του από αρμόδια αρχή της Δημοκρατίας της Ισλανδίας. Το προσωπικό που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων προσκομίζει αντίγραφο της βεβαίωσης αυτής.
   Άρθρο 6
   Δομή διοίκησης
   1.   Το προσωπικό που αποσπάται από τη Δημοκρατία της Ισλανδίας εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της ενωσιακής επιχείρησης μη στρατιωτικής διαχείρισης κρίσεων.
   2.   Όλο το προσωπικό τελεί πλήρως υπό τη διοίκηση των εθνικών του αρχών.
   3.   Οι εθνικές αρχές μεταβιβάζουν τον επιχειρησιακό έλεγχο στον αρχηγό αποστολής της ενωσιακής επιχείρησης μη στρατιωτικής διαχείρισης κρίσεων, ο οποίος ασκεί τη διοίκηση μέσω ιεραρχικής δομής διοίκησης και ελέγχου.
   4.   Ο αρχηγός αποστολής ηγείται της ενωσιακής επιχείρησης διαχείρισης κρίσεων και ασκεί την καθημερινή της διαχείριση.
   5.   Η Δημοκρατία της Ισλανδίας έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με τις νομικές πράξεις του άρθρου 2 παράγραφος 1 της παρούσας συμφωνίας.
   6.   Ο αρχηγός αποστολής της ενωσιακής επιχείρησης μη στρατιωτικής διαχείρισης κρίσεων είναι υπεύθυνος για τον έλεγχο της πειθαρχίας του προσωπικού της ενωσιακής επιχείρησης μη στρατιωτικής διαχείρισης κρίσεων. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.
   7.   Η Δημοκρατία της Ισλανδίας ορίζει σημείο επαφής για το εθνικό της σώμα (NPC) προκειμένου να εκπροσωπεί το εθνικό της σώμα στην επιχείρηση. Το NPC αναφέρεται στον αρχηγό αποστολής της ενωσιακής επιχείρησης μη στρατιωτικής διαχείρισης κρίσεων για εθνικά θέματα και είναι υπεύθυνο για την καθημερινή πειθαρχία του σώματος.
   8.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβουλεύσεων με τη Δημοκρατία της Ισλανδίας, εφόσον η Δημοκρατία της Ισλανδίας εξακολουθεί να συμβάλλει στην ενωσιακή επιχείρηση μη στρατιωτικής διαχείρισης κρίσεων κατά την ημερομηνία τερματισμού της επιχείρησης.
   Άρθρο 7
   Χρηματοδοτικές πτυχές
   1.   Η Δημοκρατία της Ισλανδίας αναλαμβάνει όλα τα έξοδα που συνδέονται με τη συμμετοχή της στην επιχείρηση, εκτός από τα έξοδα που καλύπτονται από την κοινή χρηματοδότηση, ως έχουν στον προϋπολογισμό λειτουργίας της επιχείρησης, με την επιφύλαξη του άρθρου 8.
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, η Δημοκρατία της Ισλανδίας, όταν αποδειχθεί η ευθύνη της, καταβάλλει αποζημίωση υπό τους όρους που προβλέπονται στη συμφωνία για το καθεστώς της αποστολής, εφόσον υπάρχει, όπως ορίζει το άρθρο 3 παράγραφος 1 της παρούσας συμφωνίας.
   Άρθρο 8
   Συνεισφορά στον προϋπολογισμό λειτουργίας
   1.   Η Δημοκρατία της Ισλανδίας συνεισφέρει στη χρηματοδότηση του προϋπολογισμού λειτουργίας της ενωσιακής επιχείρησης μη στρατιωτικής διαχείρισης κρίσεων.
   2.   Η χρηματοδοτική συνεισφορά της Δημοκρατίας της Ισλανδίας στον προϋπολογισμό λειτουργίας είναι το χαμηλότερο από τα ακόλουθα δύο ποσά:

               α)

               το μερίδιο του ποσού αναφοράς που αντιστοιχεί στην αναλογία του ΑΕΕ του εν λόγω κράτους ως προς το σύνολο των ΑΕΕ όλων των κρατών που συνεισφέρουν στον προϋπολογισμό λειτουργίας της επιχείρησης,
               ή

               β)

               το μερίδιο του ποσού αναφοράς για τον προϋπολογισμό λειτουργίας που αντιστοιχεί στην αναλογία του αριθμού των μελών του προσωπικού του εν λόγω κράτους το οποίο συμμετέχει στην επιχείρηση ως προς το συνολικό αριθμό των μελών του προσωπικού όλων των κρατών που συμμετέχουν στην επιχείρηση.

         3.   Κατά παρέκκλιση από τις παραγράφους 1 και 2, η Δημοκρατία της Ισλανδίας δεν συνεισφέρει καθόλου στη χρηματοδότηση των ημερήσιων αποζημιώσεων που καταβάλλονται στο προσωπικό των κρατών μελών της Ευρωπαϊκής Ένωσης.
   4.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, κατ’ αρχήν, τα τρίτα κράτη από χρηματοδοτικές συνεισφορές σε συγκεκριμένη ενωσιακή επιχείρηση μη στρατιωτικής διαχείρισης κρίσεων όταν:

               α)

               η Ευρωπαϊκή Ένωση αποφασίζει ότι το τρίτο κράτος που συμμετέχει στην επιχείρηση έχει σημαντική συμβολή θεμελιώδους σημασίας για τη συγκεκριμένη επιχείρηση,
               ή

               β)

               το τρίτο κράτος που συμμετέχει στην επιχείρηση έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

         5.   Υπογράφεται διακανονισμός μεταξύ του αρχηγού αποστολής της ενωσιακής επιχείρησης μη στρατιωτικής διαχείρισης κρίσεων και των αρμόδιων διοικητικών υπηρεσιών της Δημοκρατίας της Ισλανδίας σχετικά με τις πρακτικές λεπτομέρειες της συνεισφοράς της Δημοκρατίας της Ισλανδίας στον προϋπολογισμό λειτουργίας της ενωσιακής επιχείρησης μη στρατιωτικής διαχείρισης κρίσεων. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:

               α)

               το σχετικό ποσό·

               β)

               τις ρυθμίσεις για την καταβολή της χρηματοδοτικής συνεισφοράς·

               γ)

               τη διαδικασία ελέγχου λογαριασμών.

         ΤΜΗΜΑ ΙΙΙ
   ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΕΠΙΧΕΙΡΗΣΕΙΣ ΣΤΡΑΤΙΩΤΙΚΗΣ ΔΙΑΧΕΙΡΙΣΗΣ ΚΡΙΣΕΩΝ
   Άρθρο 9
   Συμμετοχή στην ενωσιακή επιχείρηση στρατιωτικής διαχείρισης κρίσεων
   1.   Η Δημοκρατία της Ισλανδίας εξασφαλίζει ότι οι δυνάμεις και το προσωπικό της που συμμετέχουν στην ενωσιακή επιχείρηση στρατιωτικής διαχείρισης κρίσεων εκτελούν την αποστολή τους σύμφωνα με:

               —

               την κοινή δράση και τις μεταγενέστερες τροποποιήσεις όπως αναφέρεται στο άρθρο 2 παράγραφος 1 της παρούσας συμφωνίας,

               —

               το σχέδιο επιχείρησης,

               —

               τα μέτρα εφαρμογής.

         2.   Το προσωπικό που αποσπάται από τη Δημοκρατία της Ισλανδίας εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της ενωσιακής επιχείρησης στρατιωτικής διαχείρισης κρίσεων.
   3.   Η Δημοκρατία της Ισλανδίας ενημερώνει εν ευθέτω χρόνω τον αρχηγό επιχειρήσεων της ΕΕ για κάθε αλλαγή όσον αφορά τη συμμετοχή της στην επιχείρηση.
   Άρθρο 10
   Δομή διοίκησης
   1.   Όλες οι δυνάμεις και το προσωπικό που συμμετέχουν στην ενωσιακή επιχείρηση στρατιωτικής διαχείρισης κρίσεων τελούν πλήρως υπό τη διοίκηση των εθνικών τους αρχών.
   2.   Οι εθνικές αρχές μεταβιβάζουν την επιχειρησιακή και τακτική διοίκηση και/ή έλεγχο των δυνάμεων και του προσωπικού τους στον διοικητή επιχειρήσεων της ΕΕ. Ο διοικητής επιχειρήσεων της ΕΕ έχει το δικαίωμα μεταβίβασης των εξουσιών του.
   3.   Η Δημοκρατία της Ισλανδίας έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα συμμετέχοντα κράτη μέλη της Ευρωπαϊκής Ένωσης.
   4.   Ο διοικητής επιχειρήσεων της ΕΕ δύναται ανά πάσα στιγμή, κατόπιν διαβουλεύσεων με την Δημοκρατία της Ισλανδίας, να ζητήσει την απόσυρση της συμβολής της Δημοκρατίας της Ισλανδίας.
   5.   Ένας ανώτερος αντιπρόσωπος (ΑΑ) διορίζεται από τη Δημοκρατία της Ισλανδίας προκειμένου να εκπροσωπεί το εθνικό της σώμα στην ενωσιακή επιχείρηση στρατιωτικής διαχείρισης κρίσεων. Ο ΑΑ συσκέπτεται με τον διοικητή επιχειρήσεων της ΕΕ επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.
   Άρθρο 11
   Χρηματοδοτικές πτυχές
   1.   Με την επιφύλαξη του άρθρου 12, η Δημοκρατία της Ισλανδίας αναλαμβάνει όλα τα έξοδα που συνδέονται με τη συμμετοχή της στην επιχείρηση, εκτός αν τα έξοδα καλύπτονται από την κοινή χρηματοδότηση, όπως προβλέπεται από τις νομικές πράξεις του άρθρου 2 παράγραφος 1 της παρούσας συμφωνίας, καθώς και της απόφασης 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (2).
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, η Δημοκρατία της Ισλανδίας, όταν αποδειχθεί η ευθύνη της, καταβάλλει αποζημίωση υπό τους όρους που προβλέπονται στη συμφωνία για το καθεστώς των δυνάμεων, εφόσον υπάρχει, όπως ορίζει το άρθρο 3 παράγραφος 1 της παρούσας συμφωνίας.
   Άρθρο 12
   Συνεισφορά στα κοινά έξοδα
   1.   Η Δημοκρατία της Ισλανδίας συνεισφέρει στη χρηματοδότηση των κοινών εξόδων της ενωσιακής επιχείρησης στρατιωτικής διαχείρισης κρίσεων.
   2.   Η χρηματοδοτική συνεισφορά της Δημοκρατίας της Ισλανδίας στα κοινά έξοδα είναι το χαμηλότερο από τα εξής δύο ποσά:

               α)

               το μερίδιο του ποσού αναφοράς για τα κοινά έξοδα που αντιστοιχεί στην αναλογία του ΑΕΕ του εν λόγω κράτους ως προς το σύνολο των ΑΕΕ όλων των κρατών που συνεισφέρουν στα κοινά έξοδα της επιχείρησης,
               ή

               β)

               το μερίδιο του ποσού αναφοράς για τα κοινά έξοδα που αντιστοιχεί στην αναλογία του αριθμού των μελών του προσωπικού του εν λόγω κράτους το οποίο συμμετέχει στην επιχείρηση ως προς το συνολικό αριθμό των μελών του προσωπικού όλων των κρατών που συμμετέχουν στην επιχείρηση.

         Για τον υπολογισμό της παραγράφου 2 στοιχείο β), όπου η Δημοκρατία της Ισλανδίας συμβάλλει με προσωπικό μόνο στα επιχειρησιακά στρατηγεία ή τα στρατηγεία δυνάμεως, χρησιμοποιείται η αναλογία του προσωπικού της ως προς το συνολικό αριθμό μελών του προσωπικού των αντίστοιχων στρατηγείων. Διαφορετικά, χρησιμοποιείται η αναλογία του συνόλου του προσωπικού με το οποίο συμβάλλει η Δημοκρατία της Ισλανδίας ως προς το συνολικό προσωπικό της επιχείρησης.
   3.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, κατ’ αρχήν, τρίτα κράτη από χρηματοδοτικές συνεισφορές στα κοινά έξοδα συγκεκριμένης ενωσιακής επιχείρησης στρατιωτικής διαχείρισης κρίσεων όταν:

               α)

               η Ευρωπαϊκή Ένωση αποφασίζει ότι το τρίτο κράτος που συμμετέχει στην επιχείρηση έχει σημαντική συμβολή μέσων και δυνατοτήτων η οποία είναι θεμελιώδους σημασίας για τη συγκεκριμένη επιχείρηση,
               ή

               β)

               το τρίτο κράτος που συμμετέχει στην επιχείρηση έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

         4.   Υπογράφεται διακανονισμός μεταξύ του διοικητή, όπως προβλέπεται από την απόφαση 2004/197/ΚΕΠΠΑ, και των αρμοδίων διοικητικών υπηρεσιών της Δημοκρατίας της Ισλανδίας. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:

               α)

               το σχετικό ποσό·

               β)

               τις ρυθμίσεις πληρωμών της χρηματοδοτικής συνεισφοράς·

               γ)

               τις διαδικασίες ελέγχου λογαριασμών.

         ΤΜΗΜΑ IV
   ΤΕΛΙΚΕΣ ΔΙΑΤΑΞΕΙΣ
   Άρθρο 13
   Ρυθμίσεις για την εφαρμογή της συμφωνίας
   Με την επιφύλαξη των διατάξεων του άρθρου 8 παράγραφος 5 και του άρθρου 12 παράγραφος 4, ο Γενικός Γραμματέας του Συμβουλίου της Ευρωπαϊκής Ένωσης, Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας, και οι αρμόδιες αρχές της Δημοκρατίας της Ισλανδίας προβαίνουν σε κάθε αναγκαία τεχνική ή διοικητική ρύθμιση στο πλαίσιο της εφαρμογής της παρούσας συμφωνίας.
   Άρθρο 14
   Μη συμμόρφωση
   Σε περίπτωση που ένα μέρος δεν πληροί τις υποχρεώσεις του, όπως ορίζονται στα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία με προειδοποίηση ενός μηνός.
   Άρθρο 15
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
   Άρθρο 16
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του πρώτου μηνός μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των αναγκαίων για το σκοπό αυτό εσωτερικών διαδικασιών τους.
   2.   Η παρούσα συμφωνία εφαρμόζεται προσωρινά από την ημερομηνία υπογραφής.
   3.   Η παρούσα συμφωνία επανεξετάζεται το αργότερο έως την 1η Ιουνίου 2008 και, στη συνέχεια, έπειτα τουλάχιστον ανά τριετία.
   4.   Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των μερών.
   5.   Η παρούσα συμφωνία δύναται να καταγγελθεί εξ ενός των μερών με γραπτή κοινοποίηση καταγγελίας που αποστέλλεται στο άλλο μέρος. Η καταγγελία αυτή παράγει αποτελέσματα έξι μήνες μετά την παραλαβή της κοινοποίησης από το άλλο μέρος.

      Έγινε στο Βρυξέλλες, στις 21 Φεβρουαρίου 2005, στην αγγλική γλώσσα, σε τέσσερα αντίτυπα.

            Για την Ευρωπαϊκή Ένωση

            Για τη Δημοκρατία της Ισλανδίας

      (1)  ΕΕ L 101 της 11.4.2001, σ. 1.

      (2)  ΕΕ L 63 της 28.2.2004, σ. 68.
   ΠΑΡΑΡΤΗΜΑ
   ΚΕΙΜΕΝΟ ΔΗΛΩΣΕΩΝ
   ΔΗΛΩΣΗ ΤΩΝ ΚΡΑΤΩΝ ΜΕΛΩΝ ΤΗΣ ΕΕ
   Τα κράτη μέλη της ΕΕ που εφαρμόζουν κοινή δράση της ΕΕ σχετικά με ενωσιακή επιχείρηση διαχείρισης κρίσεων στην οποία συμμετέχει η Δημοκρατία της Ισλανδίας θα προσπαθήσουν, στο βαθμό που τους επιτρέπει η εσωτερική έννομη τάξη τους, να παραιτηθούν κατά το δυνατόν από τυχόν αξιώσεις τους κατά της Δημοκρατίας της Ισλανδίας για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την ενωσιακή επιχείρηση διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό της Δημοκρατίας της Ισλανδίας κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου,
               ή

               —

               ήταν αποτέλεσμα της χρήσης περιουσιακών στοιχείων της Δημοκρατίας της Ισλανδίας, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης διαχείρισης κρίσεων από τη Δημοκρατία της Ισλανδίας το οποίο και χρησιμοποιούσε τα συγκεκριμένα περιουσιακά στοιχεία.

         ΔΗΛΩΣΗ ΤΗΣ ΔΗΜΟΚΡΑΤΙΑΣ ΤΗΣ ΙΣΛΑΝΔΙΑΣ
   Η Δημοκρατία της Ισλανδίας η οποία εφαρμόζει κοινή δράση της ΕΕ σχετικά με ενωσιακή επιχείρηση διαχείρισης κρίσεων θα προσπαθήσει, κατά το βαθμό που της επιτρέπει η εσωτερική της έννομη τάξη, να παραιτηθεί κατά το δυνατόν από τυχόν αξιώσεις της κατά οποιουδήποτε άλλου κράτους που συμμετέχει στην ενωσιακή επιχείρηση διαχείρισης κρίσεων για τον τραυματισμό ή θάνατο μελών του προσωπικού της ή για τη ζημία ή απώλεια περιουσιακών στοιχείων της που χρησιμοποιούνται από την ενωσιακή επιχείρηση διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου,
               ή

               —

               ήταν αποτέλεσμα της χρήσης περιουσιακών στοιχείων των κρατών που συμμετέχουν στην ενωσιακή επιχείρηση διαχείρισης κρίσεων, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης διαχείρισης κρίσεων το οποίο και χρησιμοποιούσε τα συγκεκριμένα περιουσιακά στοιχεία.

         ΣΥΜΦΩΝΙΑ
   μεταξύ της Ευρωπαϊκής Ένωσης και του Βασιλείου της Νορβηγίας σχετικά με την καθιέρωση πλαισίου για τη συμμετοχή του Βασιλείου της Νορβηγίας στις επιχειρήσεις διαχείρισης κρίσεων της Ευρωπαϊκής Ένωσης
   Η ΕΥΡΩΠΑΪΚΗ ΕΝΩΣΗ,
   αφενός, και
   ΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣ,
   αφετέρου,
   καλούμενες εφεξής τα «μέρη»,
   Εκτιμώντας τα ακόλουθα:

               (1)

               Η Ευρωπαϊκή Ένωση (ΕΕ) μπορεί να αποφασίζει την ανάληψη δράσεων στον τομέα της διαχείρισης κρίσεων.

               (2)

               Η Ευρωπαϊκή Ένωση αποφασίζει εάν τρίτα κράτη θα κληθούν να συμμετάσχουν σε ενωσιακή επιχείρηση διαχείρισης κρίσεων. Το Βασίλειο της Νορβηγίας μπορεί να αποδεχθεί την πρόσκληση της Ευρωπαϊκής Ένωσης και να προσφέρει τη συμβολή του. Στην περίπτωση αυτή, η Ευρωπαϊκή Ένωση αποφασίζει για την αποδοχή της προτεινόμενης συμβολής του Βασιλείου της Νορβηγίας.

               (3)

               Εάν η Ευρωπαϊκή Ένωση αποφασίσει να αναλάβει επιχείρηση στρατιωτικής διαχείρισης κρίσεων με χρήση μέσων και δυνατοτήτων του ΝΑΤΟ, το Βασίλειο της Νορβηγίας μπορεί να διατυπώσει κατ’ αρχήν την πρόθεσή του να συμμετάσχει στην επιχείρηση.

               (4)

               Το Ευρωπαϊκό Συμβούλιο των Βρυξελλών της 24ης και 25ης Οκτωβρίου 2002 συμφώνησε για τις πρακτικές ρυθμίσεις εφαρμογής των διατάξεων που θέσπισε το Ευρωπαϊκό Συμβούλιο της Νίκαιας της 7ης-9ης Δεκεμβρίου 2000 όσον αφορά τη συμμετοχή ευρωπαϊκών μελών του ΝΑΤΟ που δεν είναι μέλη της ΕΕ στη διαχείριση κρίσεων υπό την ηγεσία της ΕΕ.

               (5)

               Οι όροι σχετικά με τη συμμετοχή του Βασιλείου της Νορβηγίας σε ενωσιακές επιχειρήσεις διαχείρισης κρίσεων καθορίζονται σε συμφωνία με την οποία καθιερώνεται το πλαίσιο της ενδεχόμενης μελλοντικής συμμετοχής, αντί να καθορίζονται κατά περίπτωση για κάθε προκείμενη επιχείρηση.

               (6)

               Η συμφωνία αυτή δεν θα πρέπει να θίγει την αυτονομία της Ευρωπαϊκής Ένωσης όσον αφορά τη λήψη αποφάσεων ούτε θα πρέπει να προδικάζει τον κατά περίπτωση χαρακτήρα των αποφάσεων του Βασιλείου της Νορβηγίας για τη συμμετοχή του σε ενωσιακή επιχείρηση διαχείρισης κρίσεων.

               (7)

               Η συμφωνία αυτή θα πρέπει να καλύπτει μόνο μελλοντικές ενωσιακές επιχειρήσεις διαχείρισης κρίσεων, με την επιφύλαξη τυχόν ισχυουσών συμφωνιών με τις οποίες ρυθμίζεται η συμμετοχή του Βασιλείου της Νορβηγίας σε ήδη αναπτυχθείσα ενωσιακή επιχείρηση διαχείρισης κρίσεων,

         ΣΥΜΦΩΝΗΣΑΝ ΤΑ ΕΞΗΣ:
   ΤΜΗΜΑ Ι
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Αποφάσεις σχετικά με τη συμμετοχή
   1.   Κατόπιν της αποφάσεως της Ευρωπαϊκής Ένωσης να καλέσει το Βασίλειο της Νορβηγίας να συμμετάσχει σε ενωσιακή επιχείρηση διαχείρισης κρίσεων και εφόσον το Βασίλειο της Νορβηγίας αποφασίσει να συμμετάσχει, το Βασίλειο της Νορβηγίας παρέχει πληροφορίες στην Ευρωπαϊκή Ένωση σχετικά με την προτεινόμενη συμβολή του.
   2.   Όταν η Ευρωπαϊκή Ένωση αποφασίσει να αναλάβει επιχείρηση στρατιωτικής διαχείρισης κρίσεων με χρήση μέσων και δυνατοτήτων του ΝΑΤΟ, το Βασίλειο της Νορβηγίας θα ενημερώσει την Ευρωπαϊκή Ένωση για την πρόθεσή του να συμμετάσχει στην επιχείρηση και, εν συνεχεία, θα παράσχει πληροφορίες για οποιαδήποτε προτεινόμενη συμβολή.
   3.   Η αξιολόγηση της Ευρωπαϊκής Ένωσης όσον αφορά τη συμβολή του Βασιλείου της Νορβηγίας διενεργείται κατόπιν διαβουλεύσεων με το Βασίλειο της Νορβηγίας.
   4.   Η Ευρωπαϊκή Ένωση θα παράσχει στο Βασίλειο της Νορβηγίας έγκαιρη υπόδειξη της πιθανής συμβολής στις κοινές δαπάνες της επιχείρησης το συντομότερο δυνατόν με σκοπό να βοηθήσει το Βασίλειο της Νορβηγίας στη διαμόρφωση της προσφοράς του.
   5.   Η Ευρωπαϊκή Ένωση γνωστοποιεί το αποτέλεσμα της αξιολόγησης στο Βασίλειο της Νορβηγίας μέσω επιστολής με σκοπό να εξασφαλισθεί η συμμετοχή του Βασιλείου της Νορβηγίας κατά τις διατάξεις της παρούσας συμφωνίας.
   Άρθρο 2
   Πλαίσιο
   1.   Το Βασίλειο της Νορβηγίας συμμετέχει στην κοινή δράση με την οποία το Συμβούλιο της Ευρωπαϊκής Ένωσης αποφασίζει ότι η ΕΕ διεξάγει την επιχείρηση διαχείρισης κρίσεων, καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της ενωσιακής επιχείρησης διαχείρισης κρίσεων, σύμφωνα με τις διατάξεις της παρούσας συμφωνίας και τυχόν απαιτούμενες εκτελεστικές ρυθμίσεις.
   2.   Η συμβολή του Βασιλείου της Νορβηγίας σε ενωσιακή επιχείρηση διαχείρισης κρίσεων δεν θίγει την αυτονομία λήψης αποφάσεων της Ευρωπαϊκής Ένωσης.
   Άρθρο 3
   Καθεστώς του προσωπικού και των δυνάμεων
   1.   Το καθεστώς του προσωπικού που είναι αποσπασμένο σε ενωσιακή επιχείρηση μη στρατιωτικής διαχείρισης κρίσεων ή/και των δυνάμεων με τις οποίες το Βασίλειο της Νορβηγίας συμβάλλει σε ενωσιακή επιχείρηση στρατιωτικής διαχείρισης κρίσεων διέπεται από τη συμφωνία για το καθεστώς των δυνάμεων/της αποστολής, εφόσον υπάρχει, η οποία συνήφθη μεταξύ της Ευρωπαϊκής Ένωσης και του κράτους ή των κρατών όπου διεξάγεται η επιχείρηση.
   2.   Το καθεστώς του συμβαλλόμενου προσωπικού που τοποθετείται σε αρχηγεία ή μονάδες διοικήσεως που ευρίσκονται εκτός του κράτους ή των κρατών όπου πραγματοποιείται η ενωσιακή επιχείρηση διαχείρισης κρίσεων διέπεται από διακανονισμούς μεταξύ των σχετικών αρχηγείων και μονάδων διοικήσεως και του Βασιλείου της Νορβηγίας.
   3.   Με την επιφύλαξη της συμφωνίας για το καθεστώς των δυνάμεων/της αποστολής της παραγράφου 1, το Βασίλειο της Νορβηγίας ασκεί τη δικαιοδοσία του επί του προσωπικού του που συμμετέχει στην ενωσιακή επιχείρηση διαχείρισης κρίσεων.
   4.   Εμπίπτει στην αρμοδιότητα του Βασιλείου της Νορβηγίας να αντικρούει τυχόν αξιώσεις που συνδέονται με συμμετοχή σε ενωσιακή επιχείρηση διαχείρισης κρίσεων και οι οποίες εγείρονται από το προσωπικό του ή το αφορούν. Εμπίπτει στην αρμοδιότητα του Βασιλείου της Νορβηγίας να κινεί οποιαδήποτε διαδικασία, ειδικότερα ένδικη ή πειθαρχική, κατά μέλους του προσωπικού του, σύμφωνα με τους νόμους και τους κανονισμούς του.
   5.   Το Βασίλειο της Νορβηγίας αναλαμβάνει να υποβάλει δήλωση όσον αφορά την παραίτηση από αξιώσεις έναντι οποιουδήποτε κράτους που συμμετέχει σε ενωσιακή επιχείρηση διαχείρισης κρίσεων στην οποία συμμετέχει και το Βασίλειο της Νορβηγίας, και να το πράξει κατά την υπογραφή της παρούσας συμφωνίας. Υπόδειγμα της δήλωσης προσαρτάται στην παρούσα συμφωνία.
   6.   Τα κράτη μέλη της Ευρωπαϊκής Ένωσης αναλαμβάνουν να υποβάλουν δήλωση όσον αφορά την παραίτηση από αξιώσεις για κάθε μελλοντική συμμετοχή του Βασιλείου της Νορβηγίας σε ενωσιακή επιχείρηση διαχείρισης κρίσεων, και να το πράξει κατά την υπογραφή της παρούσας συμφωνίας. Υπόδειγμα της δήλωσης προσαρτάται στην παρούσα συμφωνία.
   Άρθρο 4
   Διαβαθμισμένες πληροφορίες
   1.   Το Βασίλειο της Νορβηγίας λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2001/264/ΕΚ του Συμβουλίου (1) και σύμφωνα με τις περαιτέρω οδηγίες που εκδίδονται από τις αρμόδιες αρχές στις οποίες περιλαμβάνονται ο διοικητής επιχειρήσεων της ΕΕ σχετικά με ενωσιακή επιχείρηση στρατιωτικής διαχείρισης κρίσεων ή ο αρχηγός αποστολής της ΕΕ σχετικά με ενωσιακή επιχείρηση μη στρατιωτικής διαχείρισης κρίσεων.
   2.   Όταν η ΕΕ και το Βασίλειο της Νορβηγίας συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στο πλαίσιο ενωσιακής επιχείρησης διαχείρισης κρίσεων.
   ΤΜΗΜΑ ΙΙ
   ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΕΝΩΣΙΑΚΕΣ ΕΠΙΧΕΙΡΗΣΕΙΣ ΜΗ ΣΤΡΑΤΙΩΤΙΚΗΣ ΔΙΑΧΕΙΡΙΣΗΣ ΚΡΙΣΕΩΝ
   Άρθρο 5
   Προσωπικό αποσπασμένο σε ενωσιακή επιχείρηση μη στρατιωτικής διαχείρισης κρίσεων
   1.   Το Βασίλειο της Νορβηγίας εξασφαλίζει ότι το προσωπικό του που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων εκτελεί την αποστολή του σύμφωνα με:

               —

               την κοινή δράση και τις μεταγενέστερες τροποποιήσεις όπως ορίζει το άρθρο 2 παράγραφος 1 της παρούσας συμφωνίας,

               —

               το σχέδιο επιχείρησης,

               —

               τα μέτρα εφαρμογής.

         2.   Το Βασίλειο της Νορβηγίας ενημερώνει εν ευθέτω χρόνω τον αρχηγό αποστολής της ενωσιακής επιχείρησης μη στρατιωτικής διαχείρισης κρίσεων και τη γενική γραμματεία του Συμβουλίου της Ευρωπαϊκής Ένωσης για κάθε αλλαγή που επέρχεται στη συμβολή του στην ενωσιακή επιχείρηση μη στρατιωτικής διαχείρισης κρίσεων.
   3.   Το προσωπικό που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων υποβάλλεται σε ιατρικές εξετάσεις και εμβολιασμό και λαμβάνει ιατρική βεβαίωση ότι είναι ικανό για την εκτέλεση των καθηκόντων του από αρμόδια αρχή του Βασιλείου της Νορβηγίας. Το προσωπικό που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων προσκομίζει αντίγραφο της βεβαίωσης αυτής.
   Άρθρο 6
   Δομή διοίκησης
   1.   Το προσωπικό που αποσπάται από το Βασίλειο της Νορβηγίας εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της ενωσιακής επιχείρησης μη στρατιωτικής διαχείρισης κρίσεων.
   2.   Όλο το προσωπικό τελεί πλήρως υπό τη διοίκηση των εθνικών του αρχών.
   3.   Οι εθνικές αρχές μεταβιβάζουν τον επιχειρησιακό έλεγχο στον αρχηγό αποστολής της ενωσιακής επιχείρησης μη στρατιωτικής διαχείρισης κρίσεων, ο οποίος ασκεί τη διοίκηση μέσω ιεραρχικής δομής διοίκησης και ελέγχου.
   4.   Ο αρχηγός αποστολής ηγείται της ενωσιακής επιχείρησης διαχείρισης κρίσεων και ασκεί την καθημερινή της διαχείριση.
   5.   Το Βασίλειο της Νορβηγίας έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με τις νομικές πράξεις που αναφέρονται στο άρθρο 2 παράγραφος 1 της παρούσας συμφωνίας.
   6.   Ο αρχηγός αποστολής της ενωσιακής επιχείρησης μη στρατιωτικής διαχείρισης κρίσεων είναι υπεύθυνος για τον έλεγχο της πειθαρχίας του προσωπικού της ενωσιακής επιχείρησης μη στρατιωτικής διαχείρισης κρίσεων. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.
   7.   Το Βασίλειο της Νορβηγίας ορίζει σημείο επαφής για το εθνικό του σώμα (NPC) προκειμένου να εκπροσωπεί το εθνικό του σώμα στην επιχείρηση. Το NPC αναφέρεται στον αρχηγό αποστολής της ενωσιακής επιχείρησης μη στρατιωτικής διαχείρισης κρίσεων για εθνικά θέματα και είναι υπεύθυνο για την καθημερινή πειθαρχία του σώματος.
   8.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβουλεύσεων με το Βασίλειο της Νορβηγίας, εφόσον το Βασίλειο της Νορβηγίας εξακολουθεί να συμβάλλει στην ενωσιακή επιχείρηση μη στρατιωτικής διαχείρισης κρίσεων κατά την ημερομηνία τερματισμού της επιχείρησης.
   Άρθρο 7
   Χρηματοδοτικές πτυχές
   1.   Το Βασίλειο της Νορβηγίας αναλαμβάνει όλα τα έξοδα που συνδέονται με τη συμμετοχή του στην επιχείρηση, εκτός από τα έξοδα που καλύπτονται από την κοινή χρηματοδότηση, ως έχουν στον προϋπολογισμό λειτουργίας της επιχείρησης, με την επιφύλαξη του άρθρου 8.
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, το Βασίλειο της Νορβηγίας, όταν αποδειχθεί η ευθύνη του, καταβάλλει αποζημίωση υπό τους όρους που προβλέπονται στη συμφωνία για το καθεστώς της αποστολής, εφόσον υπάρχει, όπως ορίζει το άρθρο 3 παράγραφος 1 της παρούσας συμφωνίας.
   Άρθρο 8
   Συνεισφορά στον προϋπολογισμό λειτουργίας
   1.   Το Βασίλειο της Νορβηγίας συνεισφέρει στη χρηματοδότηση του προϋπολογισμού λειτουργίας της ενωσιακής επιχείρησης μη στρατιωτικής διαχείρισης κρίσεων.
   2.   Η χρηματοδοτική συνεισφορά του Βασιλείου της Νορβηγίας στον προϋπολογισμό λειτουργίας είναι το χαμηλότερο από τα ακόλουθα δύο ποσά:

               α)

               το μερίδιο του ποσού αναφοράς που αντιστοιχεί στην αναλογία του ΑΕΕ του εν λόγω κράτους ως προς το σύνολο των ΑΕΕ όλων των κρατών που συνεισφέρουν στον προϋπολογισμό λειτουργίας της επιχείρησης,
               ή

               β)

               το μερίδιο του ποσού αναφοράς για τον προϋπολογισμό λειτουργίας που αντιστοιχεί στην αναλογία του αριθμού των μελών του προσωπικού του εν λόγω κράτους το οποίο συμμετέχει στην επιχείρηση ως προς το συνολικό αριθμό των μελών του προσωπικού όλων των κρατών που συμμετέχουν στην επιχείρηση.

         3.   Κατά παρέκκλιση από τις παραγράφους 1 και 2, το Βασίλειο της Νορβηγίας δεν συνεισφέρει καθόλου στη χρηματοδότηση των ημερήσιων αποζημιώσεων που καταβάλλονται στο προσωπικό των κρατών μελών της Ευρωπαϊκής Ένωσης.
   4.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, κατ’ αρχήν, τα τρίτα κράτη από χρηματοδοτικές συνεισφορές σε συγκεκριμένη ενωσιακή επιχείρηση μη στρατιωτικής διαχείρισης κρίσεων όταν:

               α)

               η Ευρωπαϊκή Ένωση αποφασίζει ότι το τρίτο κράτος που συμμετέχει στην επιχείρηση έχει σημαντική συμβολή θεμελιώδους σημασίας για τη συγκεκριμένη επιχείρηση,
               ή

               β)

               το τρίτο κράτος που συμμετέχει στην επιχείρηση έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

         5.   Υπογράφεται διακανονισμός μεταξύ του αρχηγού αποστολής της ενωσιακής επιχείρησης μη στρατιωτικής διαχείρισης κρίσεων και των αρμόδιων διοικητικών υπηρεσιών του Βασιλείου της Νορβηγίας σχετικά με τις πρακτικές λεπτομέρειες της συνεισφοράς του Βασιλείου της Νορβηγίας στον προϋπολογισμό λειτουργίας της ενωσιακής επιχείρησης μη στρατιωτικής διαχείρισης κρίσεων. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:

               α)

               το σχετικό ποσό·

               β)

               τις ρυθμίσεις για την καταβολή της χρηματοδοτικής συνεισφοράς·

               γ)

               τη διαδικασία ελέγχου λογαριασμών.

         ΤΜΗΜΑ ΙΙΙ
   ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΕΠΙΧΕΙΡΗΣΕΙΣ ΣΤΡΑΤΙΩΤΙΚΗΣ ΔΙΑΧΕΙΡΙΣΗΣ ΚΡΙΣΕΩΝ
   Άρθρο 9
   Συμμετοχή στην ενωσιακή επιχείρηση στρατιωτικής διαχείρισης κρίσεων
   1.   Το Βασίλειο της Νορβηγίας εξασφαλίζει ότι οι δυνάμεις και το προσωπικό του που συμμετέχουν στην ενωσιακή επιχείρηση στρατιωτικής διαχείρισης κρίσεων εκτελούν την αποστολή τους σύμφωνα με:

               —

               την κοινή δράση και τις μεταγενέστερες τροποποιήσεις όπως ορίζει το άρθρο 2 παράγραφος 1 της παρούσας συμφωνίας,

               —

               το σχέδιο επιχείρησης,

               —

               τα μέτρα εφαρμογής.

         2.   Το προσωπικό που αποσπάται από το Βασίλειο της Νορβηγίας εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της ενωσιακής επιχείρησης στρατιωτικής διαχείρισης κρίσεων.
   3.   Το Βασίλειο της Νορβηγίας ενημερώνει εν ευθέτω χρόνω τον αρχηγό επιχειρήσεων της ΕΕ για κάθε αλλαγή όσον αφορά τη συμμετοχή του στην επιχείρηση.
   Άρθρο 10
   Δομή διοίκησης
   1.   Όλες οι δυνάμεις και το προσωπικό που συμμετέχουν στην ενωσιακή επιχείρηση στρατιωτικής διαχείρισης κρίσεων τελούν πλήρως υπό τη διοίκηση των εθνικών τους αρχών.
   2.   Οι εθνικές αρχές μεταβιβάζουν την επιχειρησιακή και τακτική διοίκηση ή/και έλεγχο των δυνάμεων και του προσωπικού τους στον διοικητή επιχειρήσεων της ΕΕ. Ο διοικητής επιχειρήσεων της ΕΕ έχει το δικαίωμα μεταβίβασης των εξουσιών του.
   3.   Το Βασίλειο της Νορβηγίας έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα συμμετέχοντα κράτη μέλη της Ευρωπαϊκής Ένωσης.
   4.   Ο διοικητής επιχειρήσεων της ΕΕ δύναται ανά πάσα στιγμή, κατόπιν διαβουλεύσεων με το Βασίλειο της Νορβηγίας, να ζητήσει την απόσυρση της συμβολής του Βασιλείου της Νορβηγίας.
   5.   Ένας ανώτερος στρατιωτικός αντιπρόσωπος (ΑΣΑ) διορίζεται από το Βασίλειο της Νορβηγίας προκειμένου να εκπροσωπεί το εθνικό του σώμα στην ενωσιακή επιχείρηση στρατιωτικής διαχείρισης κρίσεων. Ο ΑΣΑ συσκέπτεται με τον διοικητή επιχειρήσεων της ΕΕ επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.
   Άρθρο 11
   Χρηματοδοτικές πτυχές
   1.   Με την επιφύλαξη του άρθρου 12, το Βασίλειο της Νορβηγίας αναλαμβάνει όλα τα έξοδα που συνδέονται με τη συμμετοχή του στην επιχείρηση, εκτός αν τα έξοδα καλύπτονται από την κοινή χρηματοδότηση, όπως προβλέπεται από τις νομικές πράξεις του άρθρου 2 παράγραφος 1 της παρούσας συμφωνίας, καθώς και της απόφασης 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (2).
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, το Βασίλειο της Νορβηγίας, όταν αποδειχθεί η ευθύνη του, καταβάλλει αποζημίωση υπό τους όρους που προβλέπονται στη συμφωνία για το καθεστώς των δυνάμεων, εφόσον υπάρχει, όπως ορίζει το άρθρο 3 παράγραφος 1 της παρούσας συμφωνίας.
   Άρθρο 12
   Συνεισφορά στα κοινά έξοδα
   1.   Το Βασίλειο της Νορβηγίας συνεισφέρει στη χρηματοδότηση των κοινών εξόδων της ενωσιακής επιχείρησης στρατιωτικής διαχείρισης κρίσεων.
   2.   Η χρηματοδοτική συνεισφορά του Βασιλείου της Νορβηγίας στα κοινά έξοδα είναι το χαμηλότερο από τα ακόλουθα δύο ποσά:

               α)

               το μερίδιο του ποσού αναφοράς για τα κοινά έξοδα που αντιστοιχεί στην αναλογία του ΑΕΕ του εν λόγω κράτους ως προς το σύνολο των ΑΕΕ όλων των κρατών που συνεισφέρουν στα κοινά έξοδα της επιχείρησης,
               ή

               β)

               το μερίδιο του ποσού αναφοράς για τα κοινά έξοδα που αντιστοιχεί στην αναλογία του αριθμού των μελών του προσωπικού του εν λόγω κράτους το οποίο συμμετέχει στην επιχείρηση ως προς το συνολικό αριθμό των μελών του προσωπικού όλων των κρατών που συμμετέχουν στην επιχείρηση.

         Για τον υπολογισμό της παραγράφου 2 στοιχείο β), όπου το Βασίλειο της Νορβηγίας συμβάλλει με προσωπικό μόνο στα επιχειρησιακά στρατηγεία ή τα στρατηγεία δυνάμεως, χρησιμοποιείται η αναλογία του προσωπικού του ως προς τον συνολικό αριθμό μελών του προσωπικού των αντίστοιχων στρατηγείων. Διαφορετικά, χρησιμοποιείται η αναλογία του συνόλου του προσωπικού με το οποίο συμβάλλει το Βασίλειο της Νορβηγίας ως προς το συνολικό προσωπικό της επιχείρησης.
   3.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, κατ’ αρχήν, τρίτα κράτη από χρηματοδοτικές συνεισφορές στα κοινά έξοδα συγκεκριμένης ενωσιακής επιχείρησης στρατιωτικής διαχείρισης κρίσεων όταν:

               α)

               η Ευρωπαϊκή Ένωση αποφασίζει ότι το τρίτο κράτος που συμμετέχει στην επιχείρηση έχει σημαντική συμβολή μέσων και δυνατοτήτων η οποία είναι θεμελιώδους σημασίας για τη συγκεκριμένη επιχείρηση,
               ή

               β)

               το τρίτο κράτος που συμμετέχει στην επιχείρηση έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

         4.   Υπογράφεται διακανονισμός μεταξύ του διοικητή, όπως προβλέπεται από την απόφαση 2004/197/ΚΕΠΠΑ, και των αρμοδίων διοικητικών υπηρεσιών του Βασιλείου της Νορβηγίας. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:

               α)

               το σχετικό ποσό·

               β)

               τις ρυθμίσεις πληρωμών της χρηματοδοτικής συνεισφοράς·

               γ)

               τις διαδικασίες ελέγχου λογαριασμών.

         ΤΜΗΜΑ IV
   ΤΕΛΙΚΕΣ ΔΙΑΤΑΞΕΙΣ
   Άρθρο 13
   Ρυθμίσεις για την εφαρμογή της συμφωνίας
   Με την επιφύλαξη των διατάξεων του άρθρου 8 παράγραφος 5 και του άρθρου 12 παράγραφος 4, ο Γενικός Γραμματέας του Συμβουλίου της Ευρωπαϊκής Ένωσης, Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας, και οι αρμόδιες αρχές του Βασιλείου της Νορβηγίας προβαίνουν σε κάθε αναγκαία τεχνική ή διοικητική ρύθμιση στο πλαίσιο της εφαρμογής της παρούσας συμφωνίας.
   Άρθρο 14
   Μη συμμόρφωση
   Σε περίπτωση που ένα μέρος δεν πληροί τις υποχρεώσεις του, όπως ορίζονται στα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία με προειδοποίηση ενός μηνός.
   Άρθρο 15
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
   Άρθρο 16
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του πρώτου μηνός μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των αναγκαίων για το σκοπό αυτό εσωτερικών διαδικασιών τους.
   2.   Η παρούσα συμφωνία εφαρμόζεται προσωρινά από την ημερομηνία υπογραφής.
   3.   Η παρούσα συμφωνία επανεξετάζεται το αργότερο έως την 1η Ιουνίου 2008 και, στη συνέχεια, τουλάχιστον ανά τριετία.
   4.   Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των μερών.
   5.   Η παρούσα συμφωνία δύναται να καταγγελθεί εξ ενός των μερών με γραπτή κοινοποίηση καταγγελίας που αποστέλλεται στο άλλο μέρος. Η καταγγελία αυτή παράγει αποτελέσματα έξι μήνες μετά την παραλαβή της κοινοποίησης από το άλλο μέρος.

      Έγινε στο Βρυξέλλες, στις 3ης Δεκεμβρίου 2004, στην αγγλική γλώσσα, σε τέσσερα αντίτυπα.

            Για την Ευρωπαϊκή Ένωση

            Για το Βασίλειο της Νορβηγίας

      (1)  ΕΕ L 101 της 11.4.2001, σ. 1.

      (2)  ΕΕ L 63 της 28.2.2004, σ. 68.
   ΠΑΡΑΡΤΗΜΑ
   ΚΕΙΜΕΝΟ ΔΗΛΩΣΕΩΝ
   ΔΗΛΩΣΗ ΤΩΝ ΚΡΑΤΩΝ ΜΕΛΩΝ ΤΗΣ ΕΕ
   Τα κράτη μέλη της ΕΕ που εφαρμόζουν κοινή δράση της ΕΕ σχετικά με ενωσιακή επιχείρηση διαχείρισης κρίσεων στην οποία συμμετέχει το Βασίλειο της Νορβηγίας, θα προσπαθήσουν, στο βαθμό που τους επιτρέπει η εσωτερική έννομη τάξη τους, να παραιτηθούν κατά το δυνατόν από τυχόν αξιώσεις τους κατά του Βασιλείου της Νορβηγίας για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την ενωσιακή επιχείρηση διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό του Βασιλείου της Νορβηγίας κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου,
               ή

               —

               ήταν αποτέλεσμα της χρήσης περιουσιακών στοιχείων του Βασιλείου της Νορβηγίας, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης διαχείρισης κρίσεων από το Βασίλειο της Νορβηγίας το οποίο και χρησιμοποιούσε τα συγκεκριμένα περιουσιακά στοιχεία.

         ΔΗΛΩΣΗ ΤΟΥ ΒΑΣΙΛΕΙΟΥ ΤΗΣ ΝΟΡΒΗΓΙΑΣ
   Το Βασίλειο της Νορβηγίας το οποίο εφαρμόζει κοινή δράση της ΕΕ σχετικά με ενωσιακή επιχείρηση διαχείρισης κρίσεων θα προσπαθήσει, κατά το βαθμό που του επιτρέπει η εσωτερική του έννομη τάξη, να παραιτηθεί κατά το δυνατόν από τυχόν αξιώσεις του κατά οποιουδήποτε άλλου κράτους που συμμετέχει στην ενωσιακή επιχείρηση διαχείρισης κρίσεων για τον τραυματισμό ή θάνατο μελών του προσωπικού του ή για τη ζημία ή απώλεια περιουσιακών στοιχείων του που χρησιμοποιούνται από την ενωσιακή επιχείρηση διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου,
               ή

               —

               ήταν αποτέλεσμα της χρήσης περιουσιακών στοιχείων των κρατών που συμμετέχουν στην ενωσιακή επιχείρηση διαχείρισης κρίσεων, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης διαχείρισης κρίσεων το οποίο και χρησιμοποιούσε τα συγκεκριμένα περιουσιακά στοιχεία.

         ΣΥΜΦΩΝΙΑ
   μεταξύ της Ευρωπαϊκής Ένωσης και της Ρουμανίας σχετικά με την καθιέρωση πλαισίου για τη συμμετοχή της Ρουμανίας στις επιχειρήσεις διαχείρισης κρίσεων της Ευρωπαϊκής Ένωσης
   Η ΕΥΡΩΠΑΪΚΗ ΕΝΩΣΗ,
   αφενός, και
   Η ΡΟΥΜΑΝΙΑ,
   αφετέρου,
   καλούμενες εφεξής τα «μέρη»,
   Εκτιμώντας τα ακόλουθα:

               (1)

               Η Ευρωπαϊκή Ένωση (EE) μπορεί να αποφασίζει την ανάληψη δράσεων στον τομέα της διαχείρισης κρίσεων.

               (2)

               Η Ευρωπαϊκή Ένωση αποφασίζει εάν τρίτα κράτη θα κληθούν να συμμετάσχουν σε ενωσιακή επιχείρηση διαχείρισης κρίσεων. Η Ρουμανία μπορεί να αποδεχθεί την πρόσκληση της Ευρωπαϊκής Ένωσης και να προσφέρει τη συμβολή της. Στην περίπτωση αυτή, η Ευρωπαϊκή Ένωση αποφασίζει για την αποδοχή της προτεινόμενης συμβολής της Ρουμανίας.

               (3)

               Εάν η Ευρωπαϊκή Ένωση αποφασίσει να αναλάβει επιχείρηση στρατιωτικής διαχείρισης κρίσεων με χρήση μέσων και δυνατοτήτων του ΝΑΤΟ, η Ρουμανία μπορεί να διατυπώσει κατ’ αρχήν την πρόθεσή της να συμμετάσχει στην επιχείρηση.

               (4)

               Το Ευρωπαϊκό Συμβούλιο των Βρυξελλών της 24ης και 25ης Οκτωβρίου 2002 συμφώνησε για τις πρακτικές ρυθμίσεις εφαρμογής των διατάξεων που θέσπισε το Ευρωπαϊκό Συμβούλιο της Νίκαιας της 7ης-9ης Δεκεμβρίου 2000 όσον αφορά τη συμμετοχή ευρωπαϊκών μελών του ΝΑΤΟ που δεν είναι μέλη της ΕΕ στη διαχείριση κρίσεων υπό την ηγεσία της ΕΕ.

               (5)

               Οι όροι σχετικά με τη συμμετοχή της Ρουμανίας σε ενωσιακές επιχειρήσεις διαχείρισης κρίσεων καθορίζονται σε συμφωνία με την οποία καθιερώνεται το πλαίσιο της ενδεχόμενης μελλοντικής συμμετοχής, αντί να καθορίζονται κατά περίπτωση για κάθε προκείμενη επιχείρηση.

               (6)

               Η συμφωνία αυτή δεν θα πρέπει να θίγει την αυτονομία της Ευρωπαϊκής Ένωσης όσον αφορά τη λήψη αποφάσεων ούτε θα πρέπει να προδικάζει τον κατά περίπτωση χαρακτήρα των αποφάσεων της Ρουμανίας για τη συμμετοχή της σε ενωσιακή επιχείρηση διαχείρισης κρίσεων.

               (7)

               Η συμφωνία αυτή θα πρέπει να καλύπτει μόνο μελλοντικές ενωσιακές επιχειρήσεις διαχείρισης κρίσεων, με την επιφύλαξη τυχόν ισχυουσών συμφωνιών με τις οποίες ρυθμίζεται η συμμετοχή της Ρουμανίας σε ήδη αναπτυχθείσα ενωσιακή επιχείρηση διαχείρισης κρίσεων,

         ΣΥΜΦΩΝΗΣΑΝ ΤΑ ΕΞΗΣ:
   ΤΜΗΜΑ Ι
   ΓΕΝΙΚΕΣ ΔΙΑΤΑΞΕΙΣ
   Άρθρο 1
   Αποφάσεις σχετικά με τη συμμετοχή
   1.   Κατόπιν της αποφάσεως της Ευρωπαϊκής Ένωσης να καλέσει τη Ρουμανία να συμμετάσχει σε ενωσιακή επιχείρηση διαχείρισης κρίσεων και εφόσον η Ρουμανία αποφασίσει να συμμετάσχει, η Ρουμανία παρέχει πληροφορίες στην Ευρωπαϊκή Ένωση σχετικά με την προτεινόμενη συμβολή της.
   2.   Όταν η Ευρωπαϊκή Ένωση αποφασίσει να αναλάβει επιχείρηση στρατιωτικής διαχείρισης κρίσεων με χρήση μέσων και δυνατοτήτων του ΝΑΤΟ, η Ρουμανία θα ενημερώσει την Ευρωπαϊκή Ένωση για την πρόθεσή της να συμμετάσχει στην επιχείρηση και, εν συνεχεία, θα παράσχει πληροφορίες για οποιαδήποτε προτεινόμενη συμβολή.
   3.   Η αξιολόγηση της Ευρωπαϊκής Ένωσης όσον αφορά τη συμβολή της Ρουμανίας διενεργείται κατόπιν διαβουλεύσεων με τη Ρουμανία.
   4.   Η Ευρωπαϊκή Ένωση θα παράσχει στη Ρουμανία έγκαιρη υπόδειξη της πιθανής συμβολής στις κοινές δαπάνες της επιχείρησης το συντομότερο δυνατόν με σκοπό να βοηθήσει τη Ρουμανία στη διαμόρφωση της προσφοράς της.
   5.   Η Ευρωπαϊκή Ένωση γνωστοποιεί το αποτέλεσμα της αξιολόγησης στη Ρουμανία με επιστολή ώστε να εξασφαλισθεί η συμμετοχή της Ρουμανίας κατά τις διατάξεις της παρούσας συμφωνίας.
   Άρθρο 2
   Πλαίσιο
   1.   Η Ρουμανία συμμετέχει στην κοινή δράση με την οποία το Συμβούλιο της Ευρωπαϊκής Ένωσης αποφασίζει ότι η ΕΕ διεξάγει την επιχείρηση διαχείρισης κρίσεων, καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της ενωσιακής επιχείρησης διαχείρισης κρίσεων, σύμφωνα με τις διατάξεις της παρούσας συμφωνίας και τυχόν απαιτούμενες εκτελεστικές ρυθμίσεις.
   2.   Η συμβολή της Ρουμανίας σε ενωσιακή επιχείρηση διαχείρισης κρίσεων δεν θίγει την αυτονομία λήψης αποφάσεων της Ευρωπαϊκής Ένωσης.
   Άρθρο 3
   Καθεστώς του προσωπικού και των δυνάμεων
   1.   Το καθεστώς του προσωπικού που είναι αποσπασμένο σε ενωσιακή επιχείρηση μη στρατιωτικής διαχείρισης κρίσεων ή/και των δυνάμεων με τις οποίες η Ρουμανία συμβάλλει σε ενωσιακή επιχείρηση στρατιωτικής διαχείρισης κρίσεων διέπεται από τη συμφωνία για το καθεστώς των δυνάμεων/της αποστολής, εφόσον υπάρχει, η οποία συνήφθη μεταξύ της Ευρωπαϊκής Ένωσης και του κράτους ή των κρατών όπου διεξάγεται η επιχείρηση.
   2.   Το καθεστώς του συμβαλλόμενου προσωπικού που τοποθετείται σε αρχηγεία ή μονάδες διοικήσεως που ευρίσκονται εκτός του κράτους ή των κρατών όπου πραγματοποιείται η ενωσιακή επιχείρηση διαχείρισης κρίσεων διέπεται από διακανονισμούς μεταξύ των σχετικών αρχηγείων και μονάδων διοικήσεως και της Ρουμανίας.
   3.   Με την επιφύλαξη της συμφωνίας για το καθεστώς των δυνάμεων/της αποστολής της παραγράφου 1, η Ρουμανία ασκεί τη δικαιοδοσία της επί του προσωπικού της που συμμετέχει στην ενωσιακή επιχείρηση διαχείρισης κρίσεων.
   4.   Εμπίπτει στην αρμοδιότητα της Ρουμανίας να αντικρούει τυχόν αξιώσεις που συνδέονται με συμμετοχή σε ενωσιακή επιχείρηση διαχείρισης κρίσεων και οι οποίες εγείρονται από το προσωπικό της ή το αφορούν. Εμπίπτει στην αρμοδιότητα της Ρουμανίας να κινεί οποιαδήποτε διαδικασία, ειδικότερα ένδικη ή πειθαρχική, κατά μέλους του προσωπικού της, σύμφωνα με τους νόμους και τους κανονισμούς της.
   5.   Η Ρουμανία αναλαμβάνει να υποβάλει δήλωση όσον αφορά την παραίτηση από αξιώσεις έναντι οποιουδήποτε κράτους που συμμετέχει σε ενωσιακή επιχείρηση διαχείρισης κρίσεων στην οποία συμμετέχει και η ίδια και να το πράξει κατά την υπογραφή της παρούσας συμφωνίας. Υπόδειγμα της δήλωσης προσαρτάται στην παρούσα συμφωνία.
   6.   Τα κράτη μέλη της Ευρωπαϊκής Ένωσης αναλαμβάνουν να υποβάλουν δήλωση όσον αφορά την παραίτηση από αξιώσεις για κάθε μελλοντική συμμετοχή της Ρουμανίας σε ενωσιακή επιχείρηση διαχείρισης κρίσεων και να το πράξουν κατά την υπογραφή της παρούσας συμφωνίας. Υπόδειγμα της δήλωσης προσαρτάται στην παρούσα συμφωνία.
   Άρθρο 4
   Διαβαθμισμένες πληροφορίες
   1.   Η Ρουμανία λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2001/264/ΕΚ του Συμβουλίου (1) και σύμφωνα με τις περαιτέρω οδηγίες που εκδίδονται από τις αρμόδιες αρχές στις οποίες περιλαμβάνονται ο διοικητής επιχειρήσεων της ΕΕ σχετικά με ενωσιακή επιχείρηση στρατιωτικής διαχείρισης κρίσεων ή ο αρχηγός αποστολής της ΕΕ σχετικά με ενωσιακή επιχείρηση μη στρατιωτικής διαχείρισης κρίσεων.
   2.   Όταν η ΕΕ και η Ρουμανία συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στο πλαίσιο ενωσιακής επιχείρησης διαχείρισης κρίσεων.
   ΤΜΗΜΑ ΙΙ
   ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΕΝΩΣΙΑΚΕΣ ΕΠΙΧΕΙΡΗΣΕΙΣ ΜΗ ΣΤΡΑΤΙΩΤΙΚΗΣ ΔΙΑΧΕΙΡΙΣΗΣ ΚΡΙΣΕΩΝ
   Άρθρο 5
   Προσωπικό αποσπασμένο σε ενωσιακή επιχείρηση μη στρατιωτικής διαχείρισης κρίσεων
   1.   Η Ρουμανία εξασφαλίζει ότι το προσωπικό της που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων εκτελεί την αποστολή του σύμφωνα με:

               —

               την κοινή δράση και τις μεταγενέστερες τροποποιήσεις όπως ορίζει το άρθρο 2 παράγραφος 1 της παρούσας συμφωνίας,

               —

               το σχέδιο επιχείρησης,

               —

               τα μέτρα εφαρμογής.

         2.   Η Ρουμανία ενημερώνει εν ευθέτω χρόνω τον αρχηγό αποστολής της ενωσιακής επιχείρησης μη στρατιωτικής διαχείρισης κρίσεων και τη γενική γραμματεία του Συμβουλίου της Ευρωπαϊκής Ένωσης για κάθε αλλαγή που επέρχεται στη συμβολή της στην ενωσιακή επιχείρηση μη στρατιωτικής διαχείρισης κρίσεων.
   3.   Το προσωπικό που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων υποβάλλεται σε ιατρικές εξετάσεις και εμβολιασμό και λαμβάνει ιατρική βεβαίωση ότι είναι ικανό για την εκτέλεση των καθηκόντων του από αρμόδια αρχή της Ρουμανίας. Το προσωπικό που είναι αποσπασμένο στην ενωσιακή επιχείρηση μη στρατιωτικής διαχείρισης κρίσεων προσκομίζει αντίγραφο της βεβαίωσης αυτής.
   Άρθρο 6
   Δομή διοίκησης
   1.   Το προσωπικό που αποσπάται από τη Ρουμανία εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της ενωσιακής επιχείρησης μη στρατιωτικής διαχείρισης κρίσεων.
   2.   Όλο το προσωπικό τελεί πλήρως υπό τη διοίκηση των εθνικών του αρχών.
   3.   Οι εθνικές αρχές μεταβιβάζουν τον επιχειρησιακό έλεγχο στον αρχηγό αποστολής της ενωσιακής επιχείρησης μη στρατιωτικής διαχείρισης κρίσεων, ο οποίος ασκεί τη διοίκηση μέσω ιεραρχικής δομής διοίκησης και ελέγχου.
   4.   Ο αρχηγός αποστολής ηγείται της ενωσιακής επιχείρησης διαχείρισης κρίσεων και ασκεί την καθημερινή της διαχείριση.
   5.   Η Ρουμανία έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με τις νομικές πράξεις που αναφέρονται στο άρθρο 2 παράγραφος 1 της παρούσας συμφωνίας.
   6.   Ο αρχηγός αποστολής της ενωσιακής επιχείρησης μη στρατιωτικής διαχείρισης κρίσεων είναι υπεύθυνος για τον έλεγχο της πειθαρχίας του προσωπικού της ενωσιακής επιχείρησης μη στρατιωτικής διαχείρισης κρίσεων. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.
   7.   Η Ρουμανία ορίζει σημείο επαφής για το εθνικό της σώμα (NPC) προκειμένου να εκπροσωπεί το εθνικό της σώμα στην επιχείρηση. Το NPC αναφέρεται στον αρχηγό αποστολής της ενωσιακής επιχείρησης μη στρατιωτικής διαχείρισης κρίσεων για εθνικά θέματα και είναι υπεύθυνο για την καθημερινή πειθαρχία του σώματος.
   8.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβουλεύσεων με τη Ρουμανία, εφόσον η Ρουμανία εξακολουθεί να συμβάλλει στην ενωσιακή επιχείρηση μη στρατιωτικής διαχείρισης κρίσεων κατά την ημερομηνία τερματισμού της επιχείρησης.
   Άρθρο 7
   Χρηματοδοτικές πτυχές
   1.   Η Ρουμανία αναλαμβάνει όλα τα έξοδα που συνδέονται με τη συμμετοχή της στην επιχείρηση, εκτός από τα έξοδα που καλύπτονται από την κοινή χρηματοδότηση, ως έχουν στον προϋπολογισμό λειτουργίας της επιχείρησης, με την επιφύλαξη του άρθρου 8.
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, η Ρουμανία, όταν αποδειχθεί η ευθύνη της, καταβάλλει αποζημίωση υπό τους όρους που προβλέπονται στη συμφωνία για το καθεστώς της αποστολής, εφόσον υπάρχει, όπως ορίζει το άρθρο 3 παράγραφος 1 της παρούσας συμφωνίας.
   Άρθρο 8
   Συνεισφορά στον προϋπολογισμό λειτουργίας
   1.   Η Ρουμανία συνεισφέρει στη χρηματοδότηση του προϋπολογισμού λειτουργίας της ενωσιακής επιχείρησης μη στρατιωτικής διαχείρισης κρίσεων.
   2.   Η χρηματοδοτική συνεισφορά της Ρουμανίας στον προϋπολογισμό λειτουργίας είναι το χαμηλότερο από τα ακόλουθα δύο ποσά:

               α)

               το μερίδιο του ποσού αναφοράς που αντιστοιχεί στην αναλογία του ΑΕΕ του εν λόγω κράτους ως προς το σύνολο των ΑΕΕ όλων των κρατών που συνεισφέρουν στον προϋπολογισμό λειτουργίας της επιχείρησης,
               ή

               β)

               το μερίδιο του ποσού αναφοράς για τον προϋπολογισμό λειτουργίας που αντιστοιχεί στην αναλογία του αριθμού των μελών του προσωπικού του εν λόγω κράτους το οποίο συμμετέχει στην επιχείρηση ως προς το συνολικό αριθμό των μελών του προσωπικού όλων των κρατών που συμμετέχουν στην επιχείρηση.

         3.   Κατά παρέκκλιση από τις παραγράφους 1 και 2, η Ρουμανία δεν συνεισφέρει καθόλου στη χρηματοδότηση των ημερήσιων αποζημιώσεων που καταβάλλονται στο προσωπικό των κρατών μελών της Ευρωπαϊκής Ένωσης.
   4.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, κατ’ αρχήν, τα τρίτα κράτη από χρηματοδοτικές συνεισφορές σε συγκεκριμένη ενωσιακή επιχείρηση μη στρατιωτικής διαχείρισης κρίσεων όταν:

               α)

               η Ευρωπαϊκή Ένωση αποφασίζει ότι το τρίτο κράτος που συμμετέχει στην επιχείρηση έχει σημαντική συμβολή θεμελιώδους σημασίας για τη συγκεκριμένη επιχείρηση,
               ή

               β)

               το τρίτο κράτος που συμμετέχει στην επιχείρηση έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

         5.   Υπογράφεται διακανονισμός μεταξύ του αρχηγού αποστολής της ενωσιακής επιχείρησης μη στρατιωτικής διαχείρισης κρίσεων και των αρμόδιων διοικητικών υπηρεσιών της Ρουμανίας σχετικά με τις πρακτικές λεπτομέρειες της συνεισφοράς της Ρουμανίας στον προϋπολογισμό λειτουργίας της ενωσιακής επιχείρησης μη στρατιωτικής διαχείρισης κρίσεων. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:

               α)

               το σχετικό ποσό·

               β)

               τις ρυθμίσεις για την καταβολή της χρηματοδοτικής συνεισφοράς·

               γ)

               τη διαδικασία ελέγχου λογαριασμών.

         ΤΜΗΜΑ ΙΙΙ
   ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΕΠΙΧΕΙΡΗΣΕΙΣ ΣΤΡΑΤΙΩΤΙΚΗΣ ΔΙΑΧΕΙΡΙΣΗΣ ΚΡΙΣΕΩΝ
   Άρθρο 9
   Συμμετοχή στην ενωσιακή επιχείρηση στρατιωτικής διαχείρισης κρίσεων
   1.   Η Ρουμανία εξασφαλίζει ότι οι δυνάμεις και το προσωπικό της που συμμετέχουν στην ενωσιακή επιχείρηση στρατιωτικής διαχείρισης κρίσεων εκτελούν την αποστολή τους σύμφωνα με:

               —

               την κοινή δράση και τις μεταγενέστερες τροποποιήσεις όπως ορίζει το άρθρο 2 παράγραφος 1 της παρούσας συμφωνίας,

               —

               το σχέδιο επιχείρησης,

               —

               τα μέτρα εφαρμογής.

         2.   Το προσωπικό που αποσπάται από τη Ρουμανία εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της ενωσιακής επιχείρησης στρατιωτικής διαχείρισης κρίσεων.
   3.   Η Ρουμανία ενημερώνει εν ευθέτω χρόνω τον αρχηγό επιχειρήσεων της ΕΕ για κάθε αλλαγή όσον αφορά τη συμμετοχή της στην επιχείρηση.
   Άρθρο 10
   Δομή διοίκησης
   1.   Όλες οι δυνάμεις και το προσωπικό που συμμετέχουν στην ενωσιακή επιχείρηση στρατιωτικής διαχείρισης κρίσεων τελούν πλήρως υπό τη διοίκηση των εθνικών τους αρχών.
   2.   Οι εθνικές αρχές μεταβιβάζουν την επιχειρησιακή και τακτική διοίκηση ή/και έλεγχο των δυνάμεων και του προσωπικού τους στον διοικητή επιχειρήσεων της ΕΕ. Ο διοικητής επιχειρήσεων της ΕΕ έχει το δικαίωμα μεταβίβασης των εξουσιών του.
   3.   Η Ρουμανία έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα συμμετέχοντα κράτη μέλη της Ευρωπαϊκής Ένωσης.
   4.   Ο διοικητής επιχειρήσεων της ΕΕ δύναται ανά πάσα στιγμή, κατόπιν διαβουλεύσεων με τη Ρουμανία, να ζητήσει την απόσυρση της συμβολής της Ρουμανίας.
   5.   Ένας ανώτερος στρατιωτικός αντιπρόσωπος (ΑΣΑ) διορίζεται από τη Ρουμανία προκειμένου να εκπροσωπεί το εθνικό της σώμα στην ενωσιακή επιχείρηση στρατιωτικής διαχείρισης κρίσεων. Ο ΑΣΑ συσκέπτεται με τον διοικητή επιχειρήσεων της ΕΕ επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.
   Άρθρο 11
   Χρηματοδοτικές πτυχές
   1.   Με την επιφύλαξη του άρθρου 12, η Ρουμανία αναλαμβάνει όλα τα έξοδα που συνδέονται με τη συμμετοχή της στην επιχείρηση, εκτός αν τα έξοδα καλύπτονται από την κοινή χρηματοδότηση, όπως προβλέπεται από τις νομικές πράξεις του άρθρου 2 παράγραφος 1 της παρούσας συμφωνίας, καθώς και της απόφασης 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (2).
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, η Ρουμανία, όταν αποδειχθεί η ευθύνη της, καταβάλλει αποζημίωση υπό τους όρους που προβλέπονται στη συμφωνία για το καθεστώς των δυνάμεων, εφόσον υπάρχει, όπως ορίζει το άρθρο 3 παράγραφος 1 της παρούσας συμφωνίας.
   Άρθρο 12
   Συνεισφορά στα κοινά έξοδα
   1.   Η Ρουμανία συνεισφέρει στη χρηματοδότηση των κοινών εξόδων της ενωσιακής επιχείρησης στρατιωτικής διαχείρισης κρίσεων.
   2.   Η χρηματοδοτική συνεισφορά της Ρουμανίας στα κοινά έξοδα είναι το χαμηλότερο από τα ακόλουθα δύο ποσά:

               α)

               το μερίδιο του ποσού αναφοράς για τα κοινά έξοδα που αντιστοιχεί στην αναλογία του ΑΕΕ του εν λόγω κράτους ως προς το σύνολο των ΑΕΕ όλων των κρατών που συνεισφέρουν στα κοινά έξοδα της επιχείρησης,
               ή

               β)

               το μερίδιο του ποσού αναφοράς για τα κοινά έξοδα που αντιστοιχεί στην αναλογία του αριθμού των μελών του προσωπικού του εν λόγω κράτους το οποίο συμμετέχει στην επιχείρηση ως προς το συνολικό αριθμό των μελών του προσωπικού όλων των κρατών που συμμετέχουν στην επιχείρηση.

         Για τον υπολογισμό της παραγράφου 2 στοιχείο β), όπου η Ρουμανία συμβάλλει με προσωπικό μόνο στα επιχειρησιακά στρατηγεία ή τα στρατηγεία δυνάμεως, χρησιμοποιείται η αναλογία του προσωπικού της ως προς το συνολικό αριθμό μελών του προσωπικού των αντίστοιχων στρατηγείων. Διαφορετικά, χρησιμοποιείται η αναλογία του συνόλου του προσωπικού με το οποίο συμβάλλει η Ρουμανία ως προς το συνολικό προσωπικό της επιχείρησης.
   3.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, κατ’ αρχήν, τρίτα κράτη από χρηματοδοτικές συνεισφορές στα κοινά έξοδα συγκεκριμένης ενωσιακής επιχείρησης στρατιωτικής διαχείρισης κρίσεων όταν:

               α)

               η Ευρωπαϊκή Ένωση αποφασίζει ότι το τρίτο κράτος που συμμετέχει στην επιχείρηση έχει σημαντική συμβολή μέσων και δυνατοτήτων η οποία είναι θεμελιώδους σημασίας για τη συγκεκριμένη επιχείρηση,
               ή

               β)

               το τρίτο κράτος που συμμετέχει στην επιχείρηση έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

         4.   Υπογράφεται διακανονισμός μεταξύ του διοικητή, όπως προβλέπεται από την απόφαση 2004/197/ΚΕΠΠΑ, και των αρμοδίων διοικητικών υπηρεσιών της Ρουμανίας. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:

               α)

               το σχετικό ποσό·

               β)

               τις ρυθμίσεις πληρωμών της χρηματοδοτικής συνεισφοράς·

               γ)

               τις διαδικασίες ελέγχου λογαριασμών.

         ΤΜΗΜΑ IV
   ΤΕΛΙΚΕΣ ΔΙΑΤΑΞΕΙΣ
   Άρθρο 13
   Ρυθμίσεις για την εφαρμογή της συμφωνίας
   Με την επιφύλαξη των διατάξεων του άρθρου 8 παράγραφος 5 και του άρθρου 12 παράγραφος 4, ο Γενικός Γραμματέας του Συμβουλίου της Ευρωπαϊκής Ένωσης, Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας, και οι αρμόδιες αρχές της Ρουμανίας προβαίνουν σε κάθε αναγκαία τεχνική ή διοικητική ρύθμιση στο πλαίσιο της εφαρμογής της παρούσας συμφωνίας.
   Άρθρο 14
   Μη συμμόρφωση
   Σε περίπτωση που ένα μέρος δεν πληροί τις υποχρεώσεις του, όπως ορίζονται στα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία με προειδοποίηση ενός μηνός.
   Άρθρο 15
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
   Άρθρο 16
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του πρώτου μηνός μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των αναγκαίων για το σκοπό αυτό εσωτερικών διαδικασιών τους.
   2.   Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των μερών.
   3.   Η παρούσα συμφωνία δύναται να καταγγελθεί εξ ενός των μερών με γραπτή κοινοποίηση καταγγελίας που αποστέλλεται στο άλλο μέρος. Η καταγγελία αυτή παράγει αποτελέσματα έξι μήνες μετά την παραλαβή της κοινοποίησης από το άλλο μέρος.

      Έγινε στο Βρυξέλλες, στις 22 Νοεμβρίου 2004, στην αγγλική γλώσσα, σε τέσσερα αντίτυπα.

            Για την Ευρωπαϊκή Ένωση

            Για τη Ρουμανία

      (1)  ΕΕ L 101 της 11.4.2001, σ. 1.

      (2)  ΕΕ L 63 της 28.2.2004, σ. 68.
   ΠΑΡΑΡΤΗΜΑ
   ΚΕΙΜΕΝΟ ΔΗΛΩΣΕΩΝ
   ΔΗΛΩΣΗ ΤΩΝ ΚΡΑΤΩΝ ΜΕΛΩΝ ΤΗΣ ΕΕ
   Τα κράτη μέλη της ΕΕ που εφαρμόζουν κοινή δράση της ΕΕ σχετικά με ενωσιακή επιχείρηση διαχείρισης στην οποία συμμετέχει η Ρουμανία κρίσεων θα προσπαθήσουν, στο βαθμό που τους επιτρέπει η εσωτερική έννομη τάξη τους, να παραιτηθούν κατά το δυνατόν από τις τυχόν αξιώσεις τους κατά της Ρουμανίας για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την ενωσιακή επιχείρηση διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό της Ρουμανίας κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου,
               ή

               —

               ήταν αποτέλεσμα της χρήσης περιουσιακών στοιχείων της Ρουμανίας, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης διαχείρισης κρίσεων από τη Ρουμανία το οποίο και χρησιμοποιούσε τα συγκεκριμένα περιουσιακά στοιχεία.

         ΔΗΛΩΣΗ ΤΗΣ ΡΟΥΜΑΝΙΑΣ
   Η Ρουμανία η οποία εφαρμόζει κοινή δράση της ΕΕ σχετικά με ενωσιακή επιχείρηση διαχείρισης κρίσεων θα προσπαθήσει, στο βαθμό που της επιτρέπει η εσωτερική της έννομη τάξη, να παραιτηθεί κατά το δυνατόν από τυχόν αξιώσεις της κατά οποιουδήποτε άλλου κράτους που συμμετέχει στην ενωσιακή επιχείρηση διαχείρισης κρίσεων για τον τραυματισμό ή θάνατο μελών του προσωπικού της ή για τη ζημία ή απώλεια περιουσιακών στοιχείων της που χρησιμοποιούνται από την ενωσιακή επιχείρηση διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από το προσωπικό κατά την εκτέλεση των καθηκόντων του σε σχέση με την ενωσιακή επιχείρηση διαχείρισης κρίσεων, εκτός από την περίπτωση βαρείας αμέλειας ή δόλου,
               ή

               —

               ήταν αποτέλεσμα της χρήσης περιουσιακών στοιχείων των κρατών που συμμετέχουν στην ενωσιακή επιχείρηση διαχείρισης κρίσεων, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της ενωσιακής επιχείρησης διαχείρισης κρίσεων το οποίο και χρησιμοποιούσε τα συγκεκριμένα περιουσιακά στοιχεία.


title: 2012/107/ΕΕ: Απόφαση του Συμβουλίου, της 14ης Δεκεμβρίου 2011 , για την υπογραφή, εξ ονόματος της Ένωσης, και την προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας σχετικά με τη διατήρηση των δεσμεύσεων που περιλαμβάνονται στην ισχύουσα συμφωνία εταιρικής σχέσης και συνεργασίας ΕΕ–Ρωσίας όσον αφορά τις συναλλαγές στον τομέα των υπηρεσιών

text:
                  29.2.2012

                  EL

                  Επίσημη Εφημερίδα της Ευρωπαϊκής Ένωσης

                  L 57/43

         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 14ης Δεκεμβρίου 2011
         για την υπογραφή, εξ ονόματος της Ένωσης, και την προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας σχετικά με τη διατήρηση των δεσμεύσεων που περιλαμβάνονται στην ισχύουσα συμφωνία εταιρικής σχέσης και συνεργασίας ΕΕ–Ρωσίας όσον αφορά τις συναλλαγές στον τομέα των υπηρεσιών
         (2012/107/ΕΕ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, το άρθρο 100 παράγραφος 2 και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:

                     (1)

                     Λόγω της οικονομικής σημασίας που έχει για την Ευρωπαϊκή Ένωση η πρόσβαση των ευρωπαίων παρόχων υπηρεσιών στην αγορά της Ρωσικής Ομοσπονδίας, η Επιτροπή διαπραγματεύθηκε με τη Ρωσική Ομοσπονδία εκτενείς δεσμεύσεις από μέρους της τελευταίας όσον αφορά τις συναλλαγές στον τομέα των υπηρεσιών.

                     (2)

                     Οι δεσμεύσεις αυτές, που θα περιληφθούν στο πρωτόκολλο προσχώρησης της Ρωσικής Ομοσπονδίας στον Παγκόσμιο Οργανισμό Εμπορίου (ΠΟΕ), δεν προβλέπουν ισοδύναμο επίπεδο πρόσβασης στην αγορά, όπως ορίζεται στις ισχύουσες δεσμεύσεις που έχει αναλάβει η Ρωσική Ομοσπονδία έναντι της ΕΕ βάσει της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρωσικής Ομοσπονδίας, αφετέρου, της 24ης Ιουνίου 1994 (ΣΕΣΣ).

                     (3)

                     Για να διατηρηθούν οι δεσμεύσεις που έχουν αναληφθεί βάσει της ΣΕΣΣ, είναι αναγκαίο να λάβουν τη μορφή δεσμευτικής συμφωνίας μεταξύ της κυβέρνησης της Ρωσικής Ομοσπονδίας και της Ευρωπαϊκής Ένωσης.

                     (4)

                     Κατά τη διαδικασία των διαπραγματεύσεων προσχώρησης της Ρωσικής Ομοσπονδίας στον ΠΟΕ, η Επιτροπή διαπραγματεύθηκε, εξ ονόματος της Ευρωπαϊκής Ένωσης, συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας σχετικά με τη διατήρηση των δεσμεύσεων που περιλαμβάνονται στην ισχύουσα συμφωνία εταιρικής σχέσης και συνεργασίας ΕΕ–Ρωσίας όσον αφορά τις συναλλαγές στον τομέα των υπηρεσιών («συμφωνία»).

                     (5)

                     Η συμφωνία θα πρέπει να υπογραφεί.

                     (6)

                     Ενόψει της ανάγκης να εξασφαλιστεί ότι οι δεσμεύσεις που έχει αναλάβει η Ρωσική Ομοσπονδία βάσει της ΣΕΣΣ θα εξακολουθήσουν να εφαρμόζονται από την ημερομηνία προσχώρησης της Ρωσικής Ομοσπονδίας στον ΠΟΕ, η συμφωνία θα πρέπει να εφαρμοστεί προσωρινά από την ημερομηνία αυτή μέχρι να ολοκληρωθούν οι διαδικασίες σύναψής της,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Εγκρίνεται εξ ονόματος της Ένωσης η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας σχετικά με τη διατήρηση των δεσμεύσεων που περιλαμβάνονται στην ισχύουσα συμφωνία εταιρικής σχέσης και συνεργασίας ΕΕ–Ρωσίας όσον αφορά τις συναλλαγές στον τομέα των υπηρεσιών, με την επιφύλαξη της σύναψης της εν λόγω συμφωνίας.
            Το κείμενο της προς υπογραφή συμφωνίας επισυνάπτεται στην παρούσα απόφαση.

            Άρθρο 2
            Ο πρόεδρος του Συμβουλίου εξουσιοδοτείται να ορίσει το ή τα πρόσωπα που δύνανται να υπογράψουν τη συμφωνία εξ ονόματος της Ένωσης.

            Άρθρο 3
            Κατά τις διατάξεις της, η συμφωνία εφαρμόζεται προσωρινά από την ημερομηνία προσχώρησης της Ρωσικής Ομοσπονδίας στον ΠΟΕ, μέχρι να ολοκληρωθούν οι διαδικασίες σύναψής της (1).

            Άρθρο 4
            Η παρούσα απόφαση αρχίζει να ισχύει την ημέρα της έκδοσής της.

            Γενεύη, 14 Δεκεμβρίου 2011.

                  Για το Συμβούλιο

                  Ο Πρόεδρος

               M. NOGAJ

            (1)  Η ημερομηνία προσωρινής εφαρμογής δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

32001D0587

2001/587/ΕΚ: Απόφαση του Συμβουλίου, της 18ης Ιουνίου 2001, σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Λεττονίας για τη συμμετοχή της Δημοκρατίας της Λεττονίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

Επίσημη Εφημερίδα αριθ. L 213 της 07/08/2001 σ. 0047 - 0047

Απόφαση του Συμβουλίουτης 18ης Ιουνίου 2001σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Λεττονίας για τη συμμετοχή της Δημοκρατίας της Λεττονίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον(2001/587/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(2).(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.(4) Στις 14 Φεβρουαρίου 2000, το Συμβούλιο εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος. Η Επιτροπή υπέγραψε την τελική πράξη των διαπραγματεύσεων στις 16 Νοεμβρίου 2000.(5) Η συμφωνία που αναφέρεται στην παρούσα απόφαση θα πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της Δημοκρατίας της Λεττονίας για τη συμμετοχή της Δημοκρατίας της Λεττονίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.Το κείμενο της συμφωνίας παρατίθεται ως παράρτημα της παρούσας απόφασης.Άρθρο 2Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 18 της συμφωνίας.Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 18 Ιουνίου 2001.Για το ΣυμβούλιοΟ ΠρόεδροςM. Winberg(1) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).(2) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).


Avis juridique important

|

32000D0523

2000/523/ΕΚ: Απόφαση της Επιτροπής, της 10ης Αυγούστου 2000, για την αποδοχή των αναλήψεων υποχρεώσεων που προτάθηκαν σε συνδυασμό με τη διαδικασία αντιντάμπινγκ όσον αφορά τις εισαγωγές εξαρτημάτων σωληνώσεων από ελατό χυτοσίδηρο, καταγωγής Βραζιλίας, Κροατίας, Τσεχικής Δημοκρατίας, Ομοσπονδιακής Δημοκρατίας της Γιουγκοσλαβίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης και για την περάτωση της διαδικασίας όσον αφορά τις εισαγωγές καταγωγής Κροατίας και Ομοσπονδιακής Δημοκρατίας της Γιουγκοσλαβίας [κοινοποιηθείσα υπό τον αριθμό Ε(2000) 2452]

Επίσημη Εφημερίδα αριθ. L 208 της 18/08/2000 σ. 0053 - 0054

Απόφαση της Επιτροπήςτης 10ης Αυγούστου 2000για την αποδοχή των αναλήψεων υποχρεώσεων που προτάθηκαν σε συνδυασμό με τη διαδικασία αντιντάμπινγκ όσον αφορά τις εισαγωγές εξαρτημάτων σωληνώσεων από ελατό χυτοσίδηρο, καταγωγής Βραζιλίας, Κροατίας, Τσεχικής Δημοκρατίας, Ομοσπονδιακής Δημοκρατίας της Γιουγκοσλαβίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης και για την περάτωση της διαδικασίας όσον αφορά τις εισαγωγές καταγωγής Κροατίας και Ομοσπονδιακής Δημοκρατίας της Γιουγκοσλαβίας[κοινοποιηθείσα υπό τον αριθμό Ε(2000) 2452](2000/523/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 905/98(2), και ιδίως τα άρθρα 8 και 9,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:Α. ΔΙΑΔΙΚΑΣΙΑ(1) Η Επιτροπή, με τον κανονισμό (ΕΚ) αριθ. 449/2000(3), επέβαλε προσωρινούς δασμούς αντιντάμπινγκ στις εισαγωγές στην Κοινότητα ορισμένων εξαρτημάτων σωληνώσεων από ελατό χυτοσίδηρο, καταγωγής Βραζιλίας, Τσεχικής Δημοκρατίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης. Δεν επιβλήθηκαν δασμοί στις εισαγωγές καταγωγής Κροατίας και Ομοσπονδιακής Δημοκρατίας της Γιουγκοσλαβίας διότι, σύμφωνα με το προσωρινό πόρισμα, τα μερίδια αγοράς που κατείχαν ήσαν ελάχιστα και έγιναν αποδεκτές οι αναλήψεις υποχρεώσεων που πρότεινε ο παραγωγός-εξαγωγέας της Τσεχικής Δημοκρατίας.(2) Μετά τη θέσπιση των προσωρινών μέτρων αντιντάμπινγκ, η Επιτροπή συνέχισε την έρευνα του ντάμπινγκ, της ζημίας και των συμφερόντων της Κοινότητας. Τα οριστικά συμπεράσματα και οι διαπιστώσεις, της έρευνας περιγράφονται στον κανονισμό (ΕΚ) αριθ. 1784/2000 του Συμβουλίου(4) για την επιβολή οριστικών δασμών αντιντάμπινγκ στις εισαγωγές ορισμένων εξαρτημάτων σωληνώσεων από ελατό χυτοσίδηρο, καταγωγής Βραζιλίας, Τσεχικής Δημοκρατίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης.(3) Η έρευνα επιβεβαίωσε τα προσωρινά συμπεράσματα για το ζημιογόνο ντάμπινγκ όσον αφορά τις εισαγωγές καταγωγής Βραζιλίας, Τσεχικής Δημοκρατίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης.Β. ΑΝΑΛΗΨΕΙΣ ΥΠΟΧΡΕΩΣΕΩΝ(4) Μετά τη θέσπιση των προσωρινών μέτρων αντιντάμπινγκ, ο μοναδικός παραγωγός-εξαγωγέας της Δημοκρατίας της Κορέας που συνεργάστηκε, και ένας από τους συνεργαζόμενους παραγωγούς-εξαγωγείς της Ταϊλάνδης πρότειναν αναλήψεις υποχρεώσεων ως προς τις τιμές [βλέπε άρθρο 8 παράγραφος 1 του κανονισμού (ΕΚ) αριθ. 384/96 (εφεξής ο "βασικός κανονισμός")].(5) Σύμφωνα με αυτές τις αναλήψεις υποχρεώσεων, οι εν λόγω παραγωγοί-εξαγωγείς πρότειναν να πραγματοποιούν πωλήσεις προς τους μη συνδεόμενους πελάτες τους σε ελάχιστες τιμές.(6) Η Επιτροπή θεωρεί ότι οι αναλήψεις υποχρεώσεων που πρότειναν οι εν λόγω παραγωγοί-εξαγωγείς μπορούν να γίνουν αποδεκτές εφόσον εξουδετερώνουν τις ζημιογόνες επιπτώσεις του ντάμπινγκ με τις ελάχιστες τιμές που καθορίστηκαν για κάθε τύπο προϊόντος και με έναν δασμό κατ' αξία για τους τύπους του προϊόντος που δεν εξάγονταν προς την Κοινότητα κατά την περίοδο της έρευνας. Επιπλέον, οι τακτικές και λεπτομερείς εκθέσεις σχετικά με τις πωλήσεις τις οποίες ανέλαβαν να υποβάλουν στην Επιτροπή αυτές οι εταιρείες θα επιτρέψουν την αποτελεσματική παρακολούθηση των αναλήψεων υποχρεώσεων. Εξάλλου, η διάρθρωση των πωλήσεων αυτών των παραγωγών-εξαγωγέων είναι τέτοια ώστε η Επιτροπή θεωρεί ότι είναι περιορισμένος ο κίνδυνος καταστρατήγησης της συμφωνηθείσας ανάληψης υποχρέωσης.(7) Για να εξασφαλιστούν η τήρηση των αναλήψεων υποχρεώσεων και η αποτελεσματική παρακολούθησή τους, όταν υποβληθεί η αίτηση για θέση σε ελεύθερη κυκλοφορία σύμφωνα με τις αναλήψεις υποχρεώσεων, η απαλλαγή από το δασμό εξαρτάται από την υποβολή στις αρμόδιες τελωνειακές υπηρεσίες των κρατών μελών έγκυρου "τιμολογίου ανάληψης υποχρέωσης", που εκδίδεται από τους παραγωγούς-εξαγωγείς των οποίων έγιναν αποδεκτές οι αναλήψεις υποχρεώσεων και το οποίο περιέχει τις πληροφορίες που απαριθμούνται στο παράρτημα του κανονισμού (ΕΚ) αριθ. 1784/2000. Στην περίπτωση που δεν υποβληθεί τέτοιο τιμολόγιο ή όταν αυτό δεν αντιστοιχεί στο προϊόν που προσκομίζεται στις τελωνειακές υπηρεσίες, καταβάλεται ο κατάλληλος δασμός αντιντάμπινγκ για να αποτραπεί η καταστρατήγηση των αναλήψεων υποχρεώσεων.(8) Στην περίπτωση παραβίασης ή ανάκλησης των αναλήψεων υποχρεώσεων, ή αν υπάρχουν ενδείξεις ότι παραβιάζονται οι αναλήψεις υποχρεώσεων, μπορεί να επιβληθεί οριστικός δασμός αντιντάμπινγκ βάσει του άρθρου 8, παράγραφοι 9 και 10 του βασικού κανονισμού.Γ. ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ(9) Όσον αφορά την Κροατία και την Ομοσπονδιακή Δημοκρατία της Γιουγκοσλαβίας, οι όγκοι των εισαγωγών καταγωγής αυτών των χωρών θεωρήθηκαν ελάχιστοι σύμφωνα με το άρθρο 9, παράγραφος 3 και το άρθρο 5, παράγραφος 7 του βασικού κανονισμού. Συνεπώς, η διαδικασία πρέπει να περατωθεί όσον αφορά τις εισαγωγές καταγωγής αυτών των δύο χωρών,ΑΠΟΦΑΣΙΖΕΙ:Άρθρο 1Γίνονται αποδεκτές οι αναλήψεις υποχρεώσεων που πρότειναν οι παραγωγοί που αναφέρονται κατωτέρω, στο πλαίσιο της διαδικασίας αντιντάμπινγκ όσον αφορά τις εισαγωγές ορισμένων εξαρτημάτων σωληνώσεων από ελατό χυτοσίδηρο, καταγωγής Βραζιλίας, Κροατίας, Τσεχικής Δημοκρατίας, Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης.>ΘΕΣΗ ΠΙΝΑΚΑ>Άρθρο 2Περατώνεται η διαδικασία αντιντάμπινγκ όσον αφορά τις εισαγωγές ορισμένων εξαρτημάτων σωληνώσεων από ελατό χυτοσίδηρο, καταγωγής Κροατίας και Ομοσπονδιακής Δημοκρατίας της Γιουγκοσλαβίας.Άρθρο 3Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 10 Αυγούστου 2000.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 128 της 30.4.1998, σ. 18.(3) ΕΕ L 55 της 29.2.2000, σ. 3.(4) Βλέπε σελίδα 8 της παρούσας Επίσημης Εφημερίδας.